text:
Orð: Hans Adolph Brorson
Týtt: Rólant Lenvig
Guðs endurføddu, nýlivnaðu sálir,
Harranum fagnið við sangi og hógv!
Harrans nýskapningar, sum fingu málið,
kunnu hans lovsang ei syngja nóg nógv;
latið tí okkum ta kapping nú vera,
hvør ið kann glaðast Guðs náði kunngera!
Halleluja, halleluja!
2. Óndir vit vóru og deyðir sum steinar,
kaldir sum marmari, harðir sum stál,
tað var tín fjallsterka styrki, sum eina
bjargaði okkum og náddi sítt mál,
læt okkum andan í orðinum bera
frelsarans rødd, sum kann livandi gera.
Halleluja, halleluja!
3. Tá ið vit minnast, hvat Guð okkum heitti,
tá ið hans merki á okkum varð rist,
tá hann oss lívið í Jesusi veitti,
skrýddi oss falnu til brúður hjá Krist’,
at okkum óndu hann elskar úr máti,
mugu vit blotna í kærleikans gráti.
Halleluja, halleluja!
4. Hvør vil nú Harrans útvaldu ákæra?
Guð okkum rættvís í Kristusi ger!
Her kennist signingar dýrdin hin skæra,
her er Guðs náði, til himmals tað ber;
trúgvin vann sigur á ræðslunnar veldi,
fekk undir krossi av lívsvónar keldu.
Halleluja, halleluja!
5. Aldri kom einglunum slíkt fyri oyra,
hvør nú so fróur Guðs hørpurnar sló;
tað var hjá teimum slík sæla at hoyra,
himnanna herlið tí svaraðu fró:
Amen, halleluja! Stríðið er vunnið,
hirðin sítt burtvilsta lamb hevur funnið!
Halleluja, halleluja!
6. Upp tí, tit trúgvandi, Harrans útvaldu,
lærið at kenna Guðs kærleikabarm!
Jesusar brøður og systrar, tit baldu,
fastari krøkist í faðirsins arm,
takkandi fallið tit honum til føtur,
tykkum hann valdi til synir og døtur!
Halleluja, halleluja!


c: text/html

text:
Spennandi foreldrafundur kl. 19 týskvøldið 25. september í Skúlanum við Løkin
Hondbóltsfelagið Tjaldur skipar í sambandi við komandi kappingarárið 2018/19 fyri spennandi foreldrafundi týskvøldið 25. september 2018. Fundurin verður í kantinuni í Skúlanum við Løkin og byrjar kl. 19:00.
Kropslig venjing í sambandi við hondbólt
Heri Ziska, kropsligur venjari hjá Hondbóltssambandi Føroya, greiður í stuttum frá sínum arbeiði og hugsanum um kropsliga venjing í sambandi við hondbólt við serligum denti á yngru árgangirnar.
Mál og mið við venjingunum
Christoffer Madsen, nýggi ungdómsvenjarin hjá Hondbóltsfelagnum Tjaldur, sigur nøkur fá orð um hvør hann er og hvørjar royndir hann hevur innan hondbólt. Eisini greiður hann stutt frá hvussu venjingarnar komandi kappingarárið verða skipaðar, hvat dentur verður lagdur á og hvørji málini eru fyri ymisku árgangirnar.
Tað praktiska í sambandi við komandi kappingarárið
Johnny Lamhauge, samskipari hjá Hondbóltsfelagnum Tjaldur, greiður frá um tað praktiska í sambandi við komandi kappingarár.
Hann kunnar um venjingar tíðir, venjarar og um nær og hvar ymisku dystirnir verða og um hvussu hetta verður skipað.
Hillerød Påskecup 2019 – møgulig luttøka komandi vár
Á hvørjum ári, um Páskirnar, skipar Hillerød Håndboldklub fyri Hillerød Påskecup, ið er fyri bæði donsk og útlendsk ungdómslið í U9, U10, U12, U14, U16 og U19.
Um undirtøka er fyri tí er ætlanin at Hondbóltsfelagið Tjaldur fer at luttaka við einum ella fleiri liðum í Hillerød Påskecup komandi vár.

robotstxt: allowed

filter: keep


text:
-
531 dage ago |
Tiltøk |
Oyvør |
0
Vegna vánaligar veðurforsøgnir møttist lesiringurin ikki, sum ætlað tann 4. apríl. Í staðin møtast vit aftur tann 16. mai – aftur á Bókasavninum við Løkin. Tað er...
Les meiri »
-
536 dage ago |
Tiltøk |
Oyvør |
0
Annan hvønn mikudag í vár verður altjóða bindiklubbin í Runavík aftur. Fyrsta kvøldið var tann 1. mars og halda vit á til summarið er í hæddini. Sambinding snýr seg um at...
Les meiri »
-
551 dage ago |
Tiltøk |
Oyvør |
0
NORDISK NØJ – DET ER FOR BØRN Fríggjadagin tann 28. apríl bjóðar bókasavnið við Løkin børnum á konsert og tónleikaverkstovu. Innbjóðing er send til tey elstu børnini...
Les meiri »
-
595 dage ago |
Tiltøk |
Oyvør |
0
Mánadag til mikudag tann 10.-12. apríl er páskahugni á barnabókasavninum. Vit hava lagt kartong, pappír, lím, skabelónir og annað tilfar framm. Øll kunnu vera við, stór sum...
Les meiri »
-
615 dage ago |
Tiltøk |
Oyvør |
0
Lesiringurin er komin væl í gongd í hesum nýggja árinum. Fyrsta kvøldið var tann 17. januar tá 17 luttakarar møttu við Løkin. Næstuferð møtast vit tann 28. februar kl. 19...
Les meiri »
-
616 dage ago |
Tiltøk |
Oyvør |
0
Hugsar tú nakrantíð um týdningin, ið orð hava, og um týdningin í, hvussu vit orða okkum? Orð, ið verða nýtt um okkum og um onnur, hava nevniliga beinleiðis ávirkan á,...
Les meiri »
-
658 dage ago |
Tiltøk |
Oyvør |
0
Týsdagin 17. januar kl 19.00 til 21.00 møtist lesiringurin aftur, – og hesaferð á bókasavninum við Løkin. Bøkurnar á skránni hesuferð eru: Linn Ullmann: De urolige (2016)...
Les meiri »
-
690 dage ago |
Tiltøk |
Oyvør |
0
Í desembur er skráin rúgvusmikil hjá teimum flestu, og nógv er at brúka pengar til. Bókasavnið er, sum altíð, eitt ókeypis tilboð og hevur opið gerandisdagar frá kl 13.00...
Les meiri »
-
694 dage ago |
Tiltøk |
Oyvør |
0
Felags lesiringurin hjá Bókasavninum í Nes kommunu og Bókasavninum við Løkin byrjar nú aftur eftir summarsteðgin. Fyrsta kvøldið verður týskvøldið 18. oktobur klokkan...
Les meiri »
-
694 dage ago |
Tiltøk |
Oyvør |
0
Mikukvøldið verður bókaframløga av bókini “Gaman til góman” á bókasavninum við Løkin. Talan er um ein bókling við spennandi og løttum uppskriftum. Slagorðið “lekkirt...
Les meiri »


text:
Ein góður djóravinur
Heima hjá Emiliu og teimum er gott at vera, eisini hjá dýrum. Í løtuni hava tey tríggjar hundar, og í einum fjósi nakað burturfrá eru tvær kaninir og hestarnir Askur, Trásti og Bára. Trásti Pog Bára eru íslandsross, og Askur er eitt pinkuross.
Men hvat er ein góður djóravinur? Henda spurningin hava vit sett 10 ára gomlu Emilu Brockie Hansen.
– Eg haldi, at tað er at taka sær av sínum dýrum og geva teimum alt tað, sum tey hava brúk fyri. Mat, vatn, kærleika, ganga túrar, busta teimum, venja triks og ymist annað. Og so bara vera nógv saman við teimum og hugna tær saman við teimum. Og so kanst tú sjálvandi forkela tey av og á við einum góðum beini ella góðbita.
– Tú mást heldur ikki rópa og sláa tey og fara illa við teimum. Er tað til dømis ein hundur, so skalt tú ikki brúka hann sum eina bamsu ella eina dukku, men fara við honum sum einum hundi. Tú skalt royna at seta teg í hansara stað og hugsa um, hvat er gott fyri hundin og ikki, hvat er gott ella stuttligt fyri teg. Ven heldur triks og annað saman, sum hundurin lærir av og heldur er stuttligt.
Les meira um Emiliu og hennara djóravinir í STROK 6.


text:
Betri og lættari fyri borgarar og vinnu -
bíligari fyri samfelagið
Stór menning fer fram innan KT og talgilding, og Føroyar eru í fremstu røð á summum økjum. Eitt nú kunnu nevnast Talgilda Heilsuskipanin og Búskaparskipan Landsins.
Í Føroyum er talgildingin tó í mestan mun farin fram á tann hátt, at einstøku stovnarnir hvør í sínum lagi hava ment sítt talgilda virksemi, heldur enn eftir eini yvirskipaðari ætlan og kós til frama fyri alt føroyska samfelagið.
Avleiðingin er, at á summum økjum og geirum eru KT-skipanir ikki nútímansgjørdar og samskifta ikki sínámillum, og vit eru eftirbátur, tá ið tað ræður um talgildar tænastur, har borgarar og vinna kunnu avgreiða síni viðurskifti á netinum.
Hetta merkir, at vit hava tungar og tíðarkrevjandi arbeiðsgongdir og nógv dømi um dupultfunktiónir. Hetta hevur við sær, at óneyðug arbeiðsorka, tíð og peningur verða nýtt. Tilfeingið, sum kundu verið brúkt øðrvísi og meira skynsamt.
Føroyar hava møguleikan at gerast eitt undangonguland innan talgilding av tænastum, um røttu fyritreytirnar eru til staðar. Landsstýrismaðurin í vinnumálum og landsstýrismaðurin í fíggjarmálum hava í felag tikið stig til verkætlan, og ein verkætlanarbólkur er settur at gera eina 5-ára ætlan fyri at talgilda almennar tænastur. Átakið hevur heitið: Talgildu Føroyar.
Høvuðsmál í ætlanini eru:
- At borgarar og virki kunnu samskifta og avgreiða síni viðurskifti við tað almenna - eitt nú um borgara- og virkisportalar.
- At tænastur hjá tí almenna og hjá vinnuni eru tøkar á netinum
- At veitingar og mannagongdir í tí almenna eru talgildar
Yvirskipaða málini eru at:
- Nútímansgera vælferðina og tænasturnar hjá føroyingum
- Útvega fyritreytir fyri effektiviseringum í almenna geiranum
- Skapa størri kappingarføri, vøkstur og framleiðsluorku
Talgildu Føroyar
Føroyar verða undangonguland við høgum tænastustigi, skynsamari fyrisiting og framúr vakstrarumstøðum
- Ein felags portalur skal gera tað lætt, skjótt og trygt at røkka almennum og privatum tænastum
- Talgildar loysnir skulu stimbra undir skynsama og bíliga umsiting
- Tað skal vera trygt at samskifta, keypa og selja á netinum
- Talgildu Føroyar skulu eggja til nýskapan og vøkstur
Heildarætlanin hevur til endamáls í samstarvi við allar áhugapartar at gera ítøkiligt tilmæli til, hvussu talgildingin kann skipast trygt, skjótt og so einfalt, sum til ber. Tilmælini eru mong í tali, og tey gerast fleiri og neyvari so hvørt, sum verktætlanin verður nágreinað í heyst. Men teir heilt grundleggjandi partarnir, sum arbeitt verður við, eru hesir fýra:
Talgildar Tænastur: Tilmæli um ein felags portal, sum skal tryggja, at borgarar og vinna skjótt og einfalt kunnu gagnnýta almennar og vinnuligar tænastur.
Talgildur Samleiki: Ein loysn fyri eitt trygt login og eina talgilda undirskrift, ið hóskar til føroyska samfelagið.
KT-arkitekturur og grundskráir: Tilmæli um tryggan dátuflutning, sum gera, at øll kunnu gagnnýta somu grundskráir, og upplýsingar bara skulu latast eina ferð.
Myndugleiki og bygnaður: Tilmæli um skipan av bygnað til verksetan av talgildingarátøkunum. Og tilmæli um framtíðar bygnað til menning og rakstur av Talgildu Føroyum.


text:
Broyting miðdeildin galdandi frá 6. marsSkrivað hevur André Frederiksberg Danielsen
Góðu næmingar og foreldur
Frá mánadegnum fara vit at broyta undirvísingina í miðdeildini. Næmingarnir fara at vera í bólkum og vera í somu bólkum í øllum lærugreinum. Bólkarnir í handaligu lærugreinunum og í ítrótti verða ikki broyttir. Tey skulu sita á sama plássi í øllum lærugreinum. Tímatalvan verður ikki broytt.
Endamálið tvær tær fyrstu vikunar er at skapa struktur, og at fáa næmingarnar at hjálpa hvørjum øðrum. Næmingarnir verða blandaðir úr øllum trimum flokkunum, og tey eru 4 ella 5 næmingar í hvørjum bólki. Næmingarnir hjálpa hvørjum øðrum í bólkunum. Vit vilja eisini heita á tykkum at dagføra pennalarhúsið hjá næmingum, soleiðis at tey hava 2-3 spískaðar blýantar, viskileður, linjiál, saks, límstif og ein blokk at tekna í, við hvønn dag. Eisini vilja vit minna tykkum á at teldilin skal vera løddur, tá næmingurin kemur í skúla. Eisini má eitt sett av oyramikrofonum altíð verða í taskuni.
Komandi mikudag skulu næminganir taka 20 kr við í staðin fyri matardag.
Toymið fyri miðdeildina
Foreldraviðtala í miðdeildini 26. januar 2017Skrivað hevur André Frederiksberg Danielsen
Hetta eru tíðirnar til foreldraviðtaluna 26. januar
Kunnu tit boða okkum frá, um tit býta um tíðir vit onnur foreldur?


text:
Tíðindi
Foreldrafundur í hádeildini
- Týsdagur, 02 Oktober 2012 13:33
Felags foreldrafundur í Hádeildini mikukvøldið 3. oktober klokkan 18.00
Felags foreldrafundur verður í Hádeildini (7., 8., 9., 10. flokkur). Fundurin verður í fimleikahøll skúlans frá klokkan 18.00 – 20.00
• Mál á skránni:
• Hvussu verður Hádeildin skipað
• Hvat virðisgrundarlag byggir hon á
• Verkætlan
• Felags tiltøk í Hádeildini
• Heimasíða skúlans
• Heimasetningur hjá Hádeildini á heimasíðu
• Teldlar
Ein kaffisteðgur verður miðskeiðis á fundinum, har foreldur hava møguleika at práta við lærararnar
Vinaliga lærararnir í Hádeildini.
Nýggja heimasíðan hjá Stranda skúla
- Fríggjadagur, 14 September 2012 10:02
Vit í Stranda skúla eru fegin um at vit hava fingið nýggja heimasíðu. Saman við skúlastýrinum hava vit leingi havt ynski um at dagføra heimasíðuna. Sjóvar kommuna hevur játtað pening til hetta arbeiðið, og tað takka vit fyri.
Vit meta, at tað er av stórum týdningi hjá einum skúla at hava eina nutíðarhóskandi heimasíðu. Okkara ynski er, at heimasíðan verður livandi og nógv brúkt. T.d. er ætlanin at heimasetningarnir skulu verða dagførdar her fyri allar flokkar. Eisini er ætlanin, at lærararnir javnan skulu leggja ymiskt tilfar inn frá flokkunum, soleiðis at tað verður lætt hjá foreldrunum at fylgja við, hvat verður arbeitt við í skúlanum.
Skúlastýrið
- Mikudagur, 15 September 2010 03:01
Skúlastýrið fyri Stranda skúla
Heimildirnar og uppgávur hjá skúlastýrinum:
- tað hevur eftirlit við virksemi skúlansummælir skúlamál hjá kommunustýrinum
-ummælir fíggjarætlanina og onnur mál
-ásetur meginreglur
- góðkennir undirvísingarmiðlar og staðfestir reglur
-tað setur tíðaravmarkað størv (upp til 1 ár) og tilmælir aðrar setanir og uppsagnir
Skúlastýrið jan 2016-
Sum skúlastýrið eru samansett, kunnu mál verða viðgjørd út frá ymsum sjónarhornum soleiðis, at bæði foreldra- , lærara- og bygdaráðssjónarmið koma við í somu viðgerð av einum máli.


text:
Endiliga bradaði hjá okkara framherja Páll A. Klettskarð og skoraði hann heilið tvær ferðir í Sarpugerði. Einaferð í fyrra hálvleiki tá ið 35 min. vóru leiktir, Ísak legði ein góðan bólt innfyri og Páll takkaði fyri og settið bóltin í netið til 2-0. Seinna málið hjá Páll var í øðrum hálvleiki, har Páll økti til 3-0 eftir horna, tá ið góðir tími var leiktir.
Fyrsta málið hjá KÍ stóð Hørður Askham, tá hálvur tími var leiktir.
Super flott og nú hevur KÍ 26 stig fyri 12 dystir og liggja á einum flottum øðrum plássið, tí B36 tapti 3-2 á NSÍ í Gundadali ídag og hava 25 stig.
Á Norðoyastevnu skal KÍ møta B36, so tað verður ein toppuppgerð, betur kann tað ikki blíva.
Koyra á KÍ


text:
Um Løvubetong
Løvubetong P/F var sett á stovn 10. mars 1984. Endamálið hjá felagnum er at blanda og selja betong og at reka alt slag av handli í tí sambandi.
Løvubetong hevur ment seg til høvuðs veitara av sementi í Føroyum og harafturat hevur felagið eina av størstu og best útgjørdu betongblandustøðunum í landunum. Løvubetong leggur serligan dent á góðskutrygging.
Virkisøkið ment
Seinnu árini hava vit víðkað um virkisøkið hjá felagnum. Í 2007 keyptu vit ein Terex | Demag AC 120-1 mobilkrana at leiga út. Tað seinasta, ið er komið afturat virkisøkinum hjá Løvubetong, er ein 1200 fermetra stór nýmótans elementhøll, har vit gera øll sløg av veggelementum, bjálkum og súlum.
Kontonummar
Konto nr. 9181 - 2263299
IBAN FO16 9181 0002 2632 99
SWIFT EIKB FO TF


text:
Miðamerika er smalt eiði millum Meksiko fyri norðan og Suðuramerika fyri sunnan. Meginparturin er fjallalendi suður ígjøgnum landið, og har eru nógv gosfjøll. Á miðamerikanska meginlandinum eru sjey smá lond. Í Karibiahavi úti fyri eysturstrondini eru fleiri hundrað vakrar, pálmavaksnar oyggjar úr USA til Venesuela. Panamaeiðið er smalt eiði ímillum Karibiahav í Atlansthavi og Panamaflógva í Kyrrahavi, og tað er eisini land ímillum Norðuramerika og Suðuramerika. Eiðið er bara 48-210 km breitt. Smala eiðið og tað, at økið lá væl fyri hermálsliga, høvdu við sær, at Panamaveitin varð grivin her.
Tá ið Kristoffur Kolumbus og spanska manning hansara kastaðu akker í Karibia í 1492, hildu teir seg vera komnar til Asia og kallaðu tí oyggjarnar Vesturindia. Síðan hava evropear kappast um at taka yvirvaldið í oyggjunum, og hagar fóru teir at føra trælir at arbeiða í landbúnaðinum. Í Miðamerika fingu sponsk mentan og spanskt mál stóra ávirkan og hava tað enn, men í Karibia hava mong fólk varðveitt nógv av síni afrikonsku mentan. Náttúruvanlukkur, eldgos, jarðskjálvti og ódnir, gera javnan um seg í Karibia.
Øldirnar eftir at Kolumbus varð komin til Amerika, ráddu spaniamenn nógvastaðni í meginlandinum, men í Karibia royndu umframt Spania eisini Frakland, Bretland, Niðurlond og onnur lond, seinni eisini USA, at vinna sær valdið yvir mongum oyggjum. St. Luisa skifti valdsharra 14 ferðir, ávikavist Bretland og Frakland. Tær flestu stóru oyggjarnar eru nú sjálvstøðug ríki, men nakrar eru enn undir fremmandum yvirvaldi. Martiniqueoy t.d., við endurgerð av Sacré Coeur-kirkjuni í París, er enn fronsk.
Upprunafólkið í Karbia var karibindiánar og arawakindiánar. Teir flestu doyðu av sjúku og trælkan, meðan spaniamenn ráddu har; bara nakrir fáir karibindiánar komust undan og búgva nú í Dominika. Mesta fólkið í Karibia nú á døgum er ættað frá afrikonskum trælum, sum vórðu fluttir úr Afrika at arbeiða í gróðrarlundunum. Evropearar, asiatar, sýrar og libanar seta eisini sín dám á mentanina í Karibia.
Eisini fyri tað, at evropearar komu til Miðamerika, hevði landbúnaðurin stóran týdning. Lendið er skift sundur í trý høvuðsøki: fruktagóði kyrrahavsslættin, har grøði sum t.d. bananir vaksa væl, háslættin í miðjum landi, við kaffilundum og neytahaldi, og skógarlendið í ein landnyrðing, sum ikki er so væl egnað til landbúnað. Nógvi landbúnaðurin er farin illa við lendinum og hevur volt stóran umhvørvisskaða.
Herviligar tropuódnir herja javnan í Karibiahavi frá mai til oktober. Ein ódn tekur seg upp sum vanligt illveður úti á víðum havi, men er sjógvurin serliga heitur, mennir hon seg og blæsur tá sum stórur hviril av skýggjum, vindi og regni vestureftir ímóti oyggjunum og norðuramerikanska meginlandinum, har hon kann elva til stóran skaða. Fremmandu orðini fyri ódn „hurricane" og „orkan", eru runnin av orðinum Huracan, sum er vindgudur har um leiðir.
8. mai 1902 fór gosfjallið Pelée á Martinique í Karibiahavi at goysa. Grótbræðing og glóðheit øska runnu stríðar oman og slættaðu høvuðsstaðin St. Pierre við jørðina, og 30.000 fólk lótu lív. Gosfjøll hóttajavnan fólkið í Karibiaoyggjum. Í august 1995 var fólkið flutt úr Plymouth, høvuðsstaðnum í Montserrat, tí vandi var íyri einum stórum eldgosi.
Málið, søgan og mentanin í Miðamerika og Suðuramerika hava sum heild røtur aftur í hjálandatíðina. Til 1492, tá ið Kristoffur Kolumbus kom til Bahamaoyggjar, búðu bara indiánar í hesum parti í heiminum. Men eftir tað fóru fólk úr Spania og Portugal at búseta seg har í stórum tali, og nógvir afrikanar vórðu fluttir hagar úr Afrika sum trælir, helst til Karibia og Brasil. Í Karibia settu eisini mangir onglendingar, fraklendingar og niðurlendingar búgv. Tí er fólkið í hesum heimsparti nógv blandað. Spanskt er vanligasta málið í meginlandinum, saman við portugisiskum í Brasil. Í Karibia eru enskt og franskt vanligari, og í Surinam er almenna málið niðurlenskt.
Fyrst í 16. øld fóru Spania og Portugal at taka sær hjálond í Miðamerika og Suðuramerika. Bæði londini sendu eisini trúboðarar at umvenda upprunafólkið til katólska trúgv. Spania tók stórar partar av meginlandinum, men Brasil, sum Portugal legði undir seg, gjørdist størsta landið og sterkast búskaparliga. Enn á døgum eru flestir suðuramerikanarar katolikkar.
Indiánarnir, ið kunnu lesa søgu sína aftur til indiánsk fólkasløg, sum búðu í Miðamerika og Suðuramerika, áðrenn niðursetufólkini úr Evropa komu hagar, eru nú bara 2% av fólkinum. Næststørsti fólkabólkurin eru fólk ættað frá afrikonsku trælunum, tey flestu búgva í Brasil og í Karibia. Í næstan øllum londum á meginlandinum eru fólk, sum eru blandað við indiánar og evropear, í meiriluta. Tey verða kallað mestitsar.
Sløk hundrað ár eftir, at spaniamenn komu til Suðuramerika, vóru 90% av indiánska fólkinum deyð. Høvuðsatvoldin var sjúkur, ið evropearar bóru við sær, til dømis pokur og meslingar. Indiánarnir høvdu ikki íborið mótstøðuføri ímóti hesum sjúkum, og teir flestu, ið vórðu smittaðir, doyðu. Nú á døgum eru indiánarnir í minniluta allastaðni uttan í Guatemala, har mangir mayaindiánar enn búgva í hálendinum, og á Andesháslættanum í Bolivia, har eftirkomarar inkafólksins búgva.
Flestu lond í Miðamerika og Suðuramerika hava ovurstóra uttanlandsskuld. Brasil er eitt av hesum londum, men skuldin er lutfalsliga lítil borin saman við inntøkurnar. Nikaragua skyldar nógv minni, men skuldin er átta ferðir so stór sum tjóðarinntøkan.
Í 20. øld vaks fólktalið nógv í heimspartinum, helst í Brasil og londunum fyri norðan. Men í flestu londunum lækkar burðartalið nú. Men av tí at stórur partur av fólkinum eru ungfólk, og at fleiri børn koma undan, av tí at heilsuviðurskiftini batna, veksur fólkatalið alsamt. Í 1990-árunum vaks fólkatalið í Mið-og Suðuramerika við uml. 80 milliónum.
Næstan tríggir av fyra suðuramerikanarum búgva í býum. Í summum londum, m.a. Kili og Uruguai, býr ein triðingur av fólkinum í høvuðsstaðnum. Mong hava verið noydd ay rýma av bygdini undan fátækadømi og arbeiðsloysi og búgva nú í ovfólkaðum, skirvisligum býlingum, sum vaksa skjótt í útryðjunum á stórbýunum.
Á øllum meginlandinum eru ovurstórir garðar, ið hava ógvuliga stór seyða- og neytafylgi og stórar lundir við sukurrørum og bananum. Útlendsk feløg ella nakrar fáar, ovurríkar familjur eiga hesar stórgarðar. Tó er øðrvísi í Kuba, har eigur stjórnin stórgarðarnar.
Flestu bøndur í hesum heimsparti eiga so lítið av jørð, at teir valla kunnu breyðføða fleiri enn tvey, trý fólk. Teir velta ein lítlanjarðarteig, og hava nøkur fá húsdýr, t.d. hønur og svín. Av tí at garðurin kann ikki føða alt húskið, mega nøkur teirra flyta heiman at fáa sær arbeiði
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.


text:
Sopprót er gagnlig symbiosa millum soppar og plantur. Tað finnast ymisk sløg av sopparót, tann mest kenda er helst tann millum trø og soppasløg sum gera hundalond. Tann mest vanliga er tó millum ein ávísan bólk av soppum (Glomeromycota) og umleið 2/3 av øllum plantusløgum, og nevnist arbuskul sopparót. Henda sopparót finst um alla knøttin, frá tropunum til arktis. Arbuskul soppar verða roknaðir at hava gagnliga ávirkan á plantuvøksturin. Hetta vísir seg serliga við, at plantur við arbuskul sopparót hava meira fosfor í sær enn plantur uttan sopparót. Eisini verða plantur við sopparót roknaðar at vera betur førar fyri at standa ímóti sjúku og turki.
Føroyskir arbuskul soppar tykjast at vera rættiliga viðkvæmir fyri høgum hita, og bert nakrir heilt fáir tykjast vera førir fyri at gera sopparót um hitin er 25°C ístaðin fyri 15°C. Tá hugsað verður um møguligar veðurlagsbroytingar kann hetta fáa stóran týdning fyri vøksturin.
Hi, this is a comment.
To delete a comment, just log in and view the post's comments. There you will have the option to edit or delete them.


text:
Venjingarskrá - Tórshavn
Her sært tú hvørji lið vit hava gjøgnum vikuna. Ynskir tú at
tekna teg til eitt lið, kanst tú gera tað her. Liðskráin er galdandi frá
3. septembur - 22. decembur 2018.
Sí allar liðfrágreiðingarnar longur niðri á síðuni
Dancemix
Kom og ver við til ein festiligan retro/latin tíma, har
vit í 55 minuttir dansa til tónleik frá 70unum, 80unum, 90unum og
heilt fram til í dag. Vit dansa bæði kendar og ókendar dansir til
sangir so sum I´m so excited, I only wanna be with you, Let´s twist
again, La Bomba, Funkytown og Danza Kuduro. Til Dancemix fært tú
pulsin í topp - og tað sama er galdandi fyri humørið!
Surprise Class
Hvønn leygardag hava vit ymisk sløg av holdtímum á skránni
- eitt nú stramma upp, stepp, puls og styrki, dancemix,
lør-rumpa-búkur og búkur/ryggur. Eini tveir dagar frammanundan
verður kunngjørt, hvat slag av tíma vit bjóða komandi leygardag.
Líka mikið hvat slag av venjing, talan verður um, kunnu vit
garantera tykkum ein góðan, effektivan tíma.
Stramma upp
Hesin tímin er ætlaður tær, ið ynskir at styrkja kroppin,
betra um úthaldni og sum heild koma í betri form. Til ein slíkan
tíma brúka vit ymisk amboð so sum stepbonk, máttu og lættari
vektir, umframt at venjingar verða gjørdar við egnari kropsvekt.
Við góðum tónleiki venja vit serliga armar, rygg, búk, lør og rumpu
- helst fleiri vøddabólkar samstundis, soleiðis at vit eru
effektiv! Hevur tú ongantíð ella bert fáar ferðir verið til
holdtímar, er hetta ein góður tími til tín, tí greitt verður væl
frá øllum rørslunum.
Spinning soft
Hetta er spinningtímin fyri teg, ið ongantíð ella bert
fáar ferðir hevur roynt spinning - innandurða súkkling. Á tímanum
lærir tú at innstilla súkkluna rætt, súkkluteknikk og fært
forklára, hvussu ein spinningtími gongur fyri seg - samstundis sum
tú sjálv/ur súkklar.
Tabata Mix
Her venja vit allan kroppin upp á stutta tíð! Talan er um
intervalvenjing, har dentur verður lagdur á bæði puls og styrki.
Greitt verður væl frá øllum venjingunum, ið verða gjørdar, soleiðis
at byrjarar og vand kunnu vera við.
Zumba
Vit dansa so sveittin spríkir av pannuni! Hetta er
stuttlig og effektiv venjing, sum er bygd upp við smáum serium
innan ymisk dansisløg sum til dømis salsa, cumbia, calypso,
merengue, samba og reggaeton. Zumba snýr seg ikki um at duga at
dansa, men snýr seg fyrst og fremst um at røra seg á ein stuttligan
hátt. So kom og brenn kaloriur uttan at tú hugsar um
tað!
Tabata
Í 45 minuttir fært tú pulsin upp, styrkir kroppin og fært
sveittan fram. Venjingarnar eru einfaldar, og øll kunnu vera við.
Hvørt øvilsi verur vant í 20 sek ímillum 6 - 8 ferð og 10 pausa er
ímillum hvørt øvilsi.
Tabata LRB
er serliga ætlað teimum, ið serliga vilja venja lør, rumpu
og búk. Hetta er effektiv venjing, ið setur forbrenningina upp og
fært teg í betri form.
Kickboksing
Til hesar tímarnar venja vit sløg og ymiskar hættir at
sparka. Talan er um harða venjing, ið gevur góða konditión,
koordinatión og sjálvverju-førleikar. Øll kunnu vera við til
kickboksing. Til henda tíman nýta vit aloftast pútur, soleiðis at
ein slær, meðan ein annar heldur í pútuni. Tað kann vera ein
fyrimunur at hava ein makkara við, men er tó einki krav.
Vøddamegi
Vilt tú hava effektiva venjing og byggja vøddar, er hetta
tímin til tín! Vit venja bæði við vektum og egnari kropsvekt og
leggja stóran dent á at læra røttu teknikkirnar til eitt nú squat,
lounges, deadlift og pullups. Øll kunnu vera við á
holdinum.
Stepfit
Her arbeiða við intensivt og effektivt á einum steppbonki
við ymiskum einføldum trinsamansetingum. Í tímanum koma vit
ígjøgnum upphiting, pulsvenjing, styrki og avspenning. Við
dynamiskum rørslum venja vit allan kroppin, og fáa pulsin
upp.
Pumpfit
Talan er um styrkivenjing, har stóru vøddabólkarnir verða
vandir við vektstong, vektskivum og egnari kropsvekt. Holdið er
ætlað øllum - tú avger, hvussu strævið tað skal vera, alt eftir
hvørjar vektir tú velur at brúka. Við Pumpfit kanst tú gerast
sterkari, fært betri úthaldni umframt at kroppurin fær væl vandar
vøddar.
Spinning
Luttakararnir til spinning sita allir á hvør sínari súkklu
og súkkla sitandi, standandi, við nógvari ferð ella taka eina tunga
mótbrekku - alt eftir hvat fyri tíma, venjarin hevur lagt til
rættis. Øll kunnu vera við til spinning, tí til ber at tillaga
mótstøðuna á súkkluni, soleiðis at bæði byrjarar og vand fáa nógv
burturúr. Við góðum tónleiki koyra vit á og fáa pulsin
upp!
Sparta
Tímin er tillagaður við íblástri frá crossfitt, og her
fært tú veruliga roynt tína megi og konditión. Venjingin er sera
fjølbroytt og avbjóðandi, soleiðis at kroppurin verður styrktur, og
konditiónin gerst betri. Vant verður við leysum vektum, egnari
kropsvekt og kettlebells. Øll kunnu vera við til Sparta - kvinnur,
menn, ung og eldri!
Seniorvenjing
Hetta er venjing fyri menn og kvinnur, sum eru 50 ár og
eldri. Til seniorvenjing styrkja vit kroppin, venja liðirnar,
arbeiða við javnvágini og læra um rættar arbeiðsstøður. Harafturat
gera vit eisini konditiónsvenjing. Vant verður við egnari kropsvekt
og ymiskari útgerð sum til dømis elastikkum og steppbenkrum.
Venjingin verður løgd til rættis, soleiðis at hon hóskar til
luttakararnar.
Sirkul Mix
Her venja vit teir stóru vøddabólkarnar við switching
maskinum. Talan er um bæði styrkivenjing og pulsvenjing. Switching
maskinurnar eru lættar at brúka, og hvør einstaki avger sjálvur,
hvussu strævin venjingin skal vera. Øll kunnu vera við.
Yoga/Pilates
Liðtímin er júst fyri teg, ið ynskir at styrkja bæði kropp og
sinn, loysa upp fyri spenningum og minka um strongd. Tímin er fyri
øll, bæði roynd sum óroynd, og fevnir um at betra javnvágina,
smidleikan, kropstilvitanina og samt styrkina. Arbeitt verður
eisini við andadráttinum, fyri at fáa hann at hanga saman við
teimum ymisku rørslunum. Tímin endar altíð við meditatión, so minst
til at hava heit klæðir ella teppi við fyri at halda
hitan.


text:
Amin
Ein amin er felagsheiti fyri ein funktionellan bólk og eitt lívrunnið mýl ið hevur hendan bólkin í sær. Aminir eru uppbygtar sum eitt ammoniakmýl við einum ella fleiri av teimum trimum hydrogen atomunum skiftum út við aðrar bólkar. Aminir verða nevndar við endingini -amin um talan er um einfald, smá mýl. Aminbólkurin kann eisini nevnast í heitinum við amino-.
Aminir verða deildar í tríggjar bólkar:
- Primer amin: Nitrogenatomið hevur tvey hydrogenatomir til nábúgvar.
- Sekunder amin: Nitrogenatomið hevur eitt hydrogenatom til nábúgva.
- Tertier amin: Nitrogenatomið hevur onki hydrogen til nábúgva.
Dømi um nakrar aminir:
Nýtsla[rætta | rætta wikitekst]
Aminir eru sera útbreiddar. Dømi um nøkur evni ið innihalda aminbólkar:
- Í kroppinum: Dopamin, serotonin, adrenalin
- Heilivágur: Morfin, kodein, chlorpromazin
- Rúsevni: Kokain, amfetamin, heroin
- Í natúruni: Nikotin
Framleiðsla[rætta | rætta wikitekst]
Aminir kunnu framleiðast soleiðis:
- Reduktión av nitril gevur eina primera amin
- Reduktión av amid gevur eina primera, sekundera ella tertiera amin
- Reduktiv amination av aldehyd ella keton gevur eina primera, sekundera ella tertiera amin
- Reduktion av nitrobólki gevur eina primera amin
- Reduktion av imin gevur eina primera ella sekundera amin
- Reduktion av azid gevur eina primera amin
Reaktiónir[rætta | rætta wikitekst]
Tvey tey týdningarmiklastu sløgini av reaktiónum aminir luttaka í eru:
- Nukleofil substitutión av sýruhalogenidið ella sýruanhydridið gevur eina amid
- Nukleofil substitutión av halogenidið gevur ein útbygta amin


text:
Johnny í Grótinum: Hetta kom óvart á meg
Fer at brúka næstu tímarnar til at gjøgnumganga 50 síðu longu frágreiðingina frá Mentamálaráðnum
Ljósmeistarin
Næstu ferð tú ert á G! ella Summarfestivalinum, ella til eina størri konsert í Føroyum, hugsa so um ljósiðFyri haldarar
Tað loysir seg best at vera landsapotekari og varastjóri á Landssjúkrahúsinum
Tað loysir seg best at vera í starvi sum alment settur leiðari ella stjóri innan heilsuverkið - men løn fylgir ikki tignFyri haldarar
Oddagrein: Samstarv er vegurin fram
Ætlanir um felags brennistøð krevur samstarv og má ikki drukna í politiskum kegli


text:
Í annaðkvøld týskvøldið 28. mai, skipa Nes og Runavíkar Kommunur aftur fyri hugnaløtu við Toftavatn. Hetta er triðja árið, at tiltakið verður fyriskipað. Eini 200-300 fólk í øllum aldri hava luttikið undanfarin ár, og vóna fyriskipararnir, at væl av fólki møtir hesa ferð eisini.
Farið verður av Svangaskarði og frá Skúlanum við Løkin kl. 18. Gingið verður eftir gøtuni, sum kommunurnar hava gjørt í felag, til eina fløtu, har felagssangur og røður eru á skránni.
Gøtan verður áhaldandi ment. Í mun til seinasta ár ber nú til at fara allan vegin runt innara vatn eftir gøtuni. Eisini fer gøtan nú niðan á vegin á Mýrunum.
Nes og Runavíkar Kommunur


text:
Guttorm: Kvotaskipan verður tað reina kaos
Í góðveðrinum í mai mánaða í fjør høvdu vit eina samrøðu við Guttorm Simonsen um ætlaninar hjá samgonguni, at fara frá fiskidøgum til kvotur fyri botnfiskastovnarnar. Ætlaninar eru síðani samtyktar av samgonguni og koma í gildið 1. januar 2019
Norðlýsið skrivaði tá:
Guttorm Simonsen, fyrrverandi reiðari og skipari á línuskipinum Polarstjørnini heldur lítið um ætlaninar hjá samgonguni, at fara frá fiskidøgum til kvotaskipan. Tað verður tað reina kaos sigur hann og mælir heldur til, at bakka aftur til upprunaútgávuna av fiskidagaskipanini
Samrøða við Guttorm Simonsen from Norðlýsið on Vimeo.


text:
Í samband við, at arbeitt verður við at betra um atkomuviðurskiftini og ferðslutrygdina á Skúlatrøð, er vegarbeiði á skránni við Gerðagøtu sunnanfyri sjálvan skúlan.
Arbeiðsøkið fevnir um strekkið millum frítíðarskúlan Snjallubjallu og Tónlistaskúlan, og tað er innhegnað soleiðis, at ikki er gangandi til skúlan eftir gamla Skúlavegi.
Fyri at gera avseting og heintan av skúlabørnum við bili so trygga sum gjørligt, verður tí víst til hinar atkomumøguleikarnar til Skúlatrøð:
- Møguleiki er fyri avseting omanfyri tónlistaskúlan, haðani trygt er at ganga oman til skúlagarðin
- Møguleiki er eisini fyri avseting longri vesturi á Gerðagøtu, haðani trygt er at ganga til skúlaøkið, antin framvið Skótahúsinum ella eftir gongugøtuni framvið Ósánni
- Harumframt eru atkomumøguleikar eisini eftir Ósavegnum og Heygavegnum
Vegarbeiðið við Gerðagøtu heldur fram komandi tíðina og fevnir eitt nú um av- og ásetingarpláss, atkomuviðurskifti til Býarbussin og ferðsluljós, sum tilsamans skulu betra og økja um atkomuviðurskifitni og ferðslutrygdina á Skúlatrøð.
Kelda: www.klaksvik.fo
SáH


text:
OGNIR til sølu/leigu
BYGDARRÁÐSFUNDIR
LÝSINGAR
-
KORT
VEÐRIÐ
Vestmanna-dagar 2014: Altjóða buffet
03.09.2014
Pastelitos de pina, nachos con guacamole i frijoles, ANZAC-biscuits, sarme, pepper kenguru steak. Soleiðis eita nakrir av teimum mongu forkunnugu rættunum, tú hevur høvi at royna í altjóða buffet'ini, sum verður í ítróttarhøllini fríggjakvøldið 12. september kl. 19.
Á matarlepanum hetta kvøldið eru rættir úr Rumenia, Týsklandi, Japan, Serbia, Australia, Honduras og Kirgistan. Talan er um alt frá munnbitum til døgurðarættir, suppu og køku.
Vestmanna Kommuna er sera glað fyri positivu móttøkuna, sum Manuela, Ioana, Daniella, Annette, Kazuomi, Brancka, Dejan, Natascha, Jacqueline, Daysi og Nurlan vístu, tá ið vit luftaðu hugskotinum fyri teimum. Við kønari vegleiðing frá Gunndur Fossdal eru tey farin undir fyrireikingarnar og vóna at síggja nógv fólk í høllini fríggjakvøldið.
Neyðugt er við tilmelding á Kommunuskrivstovuni í seinasta lagi mikudagin 10. september. Kostnaðurin er 100 kr. fyri vaksin og ung frá 8. flokki og uppeftir. Børn til og við 7. flokk gjalda 50 kr.
Byrjað verður stundisliga kl. 19. Dyrnar við Miðhøllina lata upp kl. 18.
KOMMUNUSKRIVSTOVAN
Vestmanna kommuna
Bakkavegur 8
Postboks 91
FO-355 Vestmanna
Tel. +298 770 100
Fax +298 770 101
vestmanna(a)vestmanna.fo
Kommunuskrivstovan er opin:
mánadag-fríggjadag
kl. 9.00 - 15.00
Kontunummur
Eik Banki: 9181-123.097.4
Bank Nordik: 6460-110.628.9
Suðuroyar Sparikassi: 9870-997.298.7
Barnaansing: 6460-156.028.1
Staðið FM 101
Sunnukvøld frá kl. 21
Hóskvøld frá kl. 21 (endursendingar)


text:
Rock Pipit Records: Fyrst ringdu vit til Símun J. Hansen at hoyra um Rock Pipit Records, hvussu plátufelagið sá dagsins ljós, har teir hava fingi eina avtalu við "Bet You Are William"
Bet You Are William: Síðani vitjaði Petur W. Háberg (Bet You Are William) í útvarpstovuni og greiddi frá síni fyrstu fløgu, sum eitur "See Inlaid Heart For Details" og vit hoyrdu nakrar sangir av fløguni.
Anna D. Háberg – Nakið: Síðani kom Anna D. Háberg á gátt, og greiddi frá síni fløgu "Nakið", sum eisini er júst komin út. Vit hoyrdu nakrar sangir av fløguni.
Ungdómssamfelagsmøtir: Til seinast ringdu vit til Rógva Joensen, at hoyra um Ungdómssamfelagsmøtini, sum eru í Klaksvík hetta vikuskiftið 28.-30. nov. Øll eru hjartaliga vælkomin til møtini í Betesda og í Badmintonhøllini.
Les meira um skránna fyri møtini her.
Vertur: Tór Arni Samuelsen


text:
Sambżliš į Blikagųtu
Sambżliš į Blikagųtu er partur av eind 2 ķ Trivnašardeplinum.
Sambżlid heldur til į Blikagųtu ķ Runavķk. Į sambżlinum bśgva 12 borgarar viš menningartarni, rųrslu- ella fjųlbreki. Borgararnir hava hvųr sķna ķbśš. Harumframt hava teir atgongd til felags kųk og stovu.
Ķ arbeišinum į sambżlinum veršur dentur lagdur į at skapa eitt trygt, višurkennandi og mennandi umhvųrvi, og viš stųši tķ einstaka borgaranum at menna fųrleikarnar hjį viškomandi. Borgararnir hava sjįlvir įbyrgd av hśsliga arbeišinum at vaska klęšir, keypa inn, gera dųgurša og gera reint ķ ķbśšini.
Gerandisdagar eru borgararnir til arbeišis ķ fyritųku, ķ virknis- ella verkstašstilboši ella į dagtilbošnum į Mżrisóljuni.
Ķ frķtķšini taka borgararnir lut ķ ymiskum virksemi ķ fųroyska samfelagnum sum t.d. ķ kvųldskśla, ķ frķtķšarklubba og til ymiskan ķtrótt.
Sambżliš į Blikagųtu 75
Blikagųta 75
620 Runavķk
Tlf. 297398/297399
Dagført tann 05-04-2018


text:
Ingi Samuelsen
26.10.2017 - 06:59
Tíðindi > Uttanlands > Annað
Jarðarferðarhátíðarhaldið fyri deyða Bhumibol kong av Tailandi er byrjað, og seinni í dag verður fólkakæri kongurin brendur, kremeraður.
Bhumibol Adulyadej sat á trónuni í yvir 70 ár. Hann doyði í oktober mánaði í fjør, 88 ára gamal, og tailendingar hava brúkt farna árið til at fyrireika fimm daga langa hátíðarhaldið.
Fríðrikkur krúnprinsur er við til hátíðarhaldið vegna danska kongshúsið, skrivar Ritzau. Tilsamans eru 7.000 fólk úr kongaligum familjum og umboðandi útlendskar stjórnir við til líkbrenningina.
Yvir 200.000 fólk eru savnað nærhendis staðið, har Bhumibol verður brendur. Tað hevur kostað væl yvir eina hálva milliard krónur at byggja staðið upp. Har er eitt nú pyntað við spíri úr gulli.
Sonur deyða kongin, og krúnuarvingin, Maha Vajiralongkorn, er eisini til staðar, ílatin hernaðarbúna. Hann verður alment krýndur til kong, tá pápi hansara er sendur á sína seinastu ferð.
Saman við buddistiskum munkum skal komandi kongurin fremja tey fyrstu halgisiðirnar, áðrenn sjálv líkbrenningin verður umleið klokkan 16 okkara tíð.
Bhumibol var ein savnandi persónur í Tailandi, har ikki full semja er í fólkinum um hernaðarstýrið, ið stendur á odda fyri valdið.
Juntan tók yvir valdið í 2014. Frammanundan vóru gingin fleiri ár við politiskari óvissu og fleiri kvettroyndum. Men Bhumibol kongur helt fólkinum saman.


text:
Fríggjakvøldið 9. mai 2008
kl. 20.00 Møti – frá Hvítusunnustevnuni í Skálavík
Gullak Hansen talar og sangbólkurin LJÓS syngur
Lurta eftir møtinum her (53 min.) (18.72 MB)
kl. 22.30 Ungdómsmøti – frá Hvítusunnustevnuni í Skálavík
Pól Johannesen talar og sangur: Anja & Elin, tær tríggjar har vesturi,
Lurta eftir møtinum her (65 min.) (23.12 MB)
Leygarkvøldið 10. mai
kl. 20.00 Møti – frá Hvítusunnustevnuni í Skálavík
Marjon Poulsen talar – Tabor-kórið av Toftum syngur
Lurta eftir møtinum her (62 min.) (21.82 MB)
Um tú vilt taka møti niður, so høgraklikka slóðina og vel "Save link as…" ella "Gem destination som…"


text:
Um aðalkonsulátið
Aðalkonsulát Íslands lat upp í Føroyum 1. apríl 2007.
Heimasíðan veitir upplýsingar um aðalkonsulátið, kunning og tænastu, hevur gagnligar upplýsingar og tilfar. Um tørvur er á at fáa nærri upplýsingar, ella at spyrjast fyri um eitthvørt evni, vinarliga setið tygum í samband við skrivstovu aðalkonsulátsins við at ringja, ella við skrivligum fyrirspurningi.
Aðalkonsulátið hjálpir íslendskum ríkisborgarum og fyrirtøkum í samskifum við myndugleikarnar, gevur upplýsingar um Ísland, umframt at taka lut í framløgum og tiltøkum, sum eru til gagns fyri land og tjóð.


text:
Tíðarrákið er, at útbúgvingar gerast alsamt meira marknaðarlagaðar, men hvørjar eru avleiðingarnar av rákinum fyri einstaklingar, útbúgvingarverk, og stovnar í Norðurlondum var høvuðsspurningurin á granskingarráðstevnu innan útbúgving í Göteborg.
Frágreiðing frá NERA 2015 ráðstevnu
NERA stendur fyri Nordic Educational Research Assosiation, og skipar fyri ráðstevnu eina ferð um árið. Ráðstevnan skiftir millum norðurlendsku londini – og innanlands skiftir hon millum ymsu universitetini. Í ár var hon í Göteborg í Svøríki, og komandi ár verður hon í Helsinki í Finnlandi.
Tá útbúgving gerst søluvøra
Høvuðsevnið á ráðstevnuni í ár var “Marketisation and Differentiation in Education”. Tíðarrákið er, at útbúgvingar gerast alsamt meira marknaðarlagaðar, og útbúgvingarstovnar laga seg til tey sum hava møguleika at gjalda, tað verið seg foreldur ella virkir.
Høvuðsfyrilestrahaldararnir viðgjørdu hetta evni við atliti til privatar skúlar til teirra sum eru væl fyri, meðan skúlarnir til almenningin ikki verða raðfestir í sama mun sum fyrr.
Ein trupulleiki við hesi privatisering er, at privatu skúlarnir brúka nógva orku uppá at selja sínar vørur/útbugvingar, og í stóran mun er endamálið tað sama hjá øllum: at teirra næmingar skulu sleppa inn á tey best umtóktu universitetini í heiminum.
Elitan og hini
Fara vit aftur í tíðina, so merkti tað at fáa eina hægri útbúgving eisini ein trygd fyri at fáa eina góða løn, og sum flutti teg upp millum elituna í samfelagnum. So er ikki longur, nú krevst meira, og helst skalt tú hava eina útbúgving frá einum av teimum hægst í metum universititunum, so sum Harvard og Oxford. At verða høgt í metum er í sera stóran mun ein spurningur um at vera stórt, gamalt og at hava nógvar siðvenjur.
Hetta at vit hava nøkur “hægst í metum” universitet hevur tó eisini nakrar vansar við sær, tí tey sum leggja støðið, leggja tað eftir tí sum tey kenna. Kemur tú frá Harvard University, so leggur tú dent á tær dygdir tú lærdi at virðismeta har, tá tú skalt meta um dygdirnar hjá øðrum. Og tí eru tað serliga fólk við útbúgving frá nøkrum fáum “høgt mettum” universitetum sum sita í ovastu leiðslu hjá størstu fyritøkunum í heiminum. Hesi somu fólk seta dagsskránna, og tey velja fólk við eini útbúgving sum tey kenna at samstarva við og taka við eftir seg. Sostatt gongur alt í ring, við lítlum fjølbroytni, og harvið eisini vantandi førleikum at lofta ókendum kreppustøðum.
Flyta vit hetta yvir á føroysk viðurskifti, so vita vit, at stóri parturin av tí eldra ættarliðinum hevur lisið serliga á Keypmannahavnar Universiteti, so tí eru tað tey sum leggja støðið, og hava lyndi til at krevja somu dygdir og virðisgrundarlag sum tað tey hava lært har.
Fróðskaparsetrið, við sínum øðrvísi dygdum og virðisgrundarlagi, og sum eitt ungt og sprelskt universitet, má tí kappast við onnur universitet um sín marknaðarpart, og hetta gerst helst eina mest við at starvsfólkini eru tilvitað um hetta, og áhaldandi megna at javnlíkameta hvør annan.
Netverksfyrilestrar
Yvir 800 luttakarar vóru á ráðstevnuni, og nógvir teirra høvdu ein stuttan fyrilestur, yvir 500 fyrilestrar vórðu bjóðaðir fram. Hetta fór fram yvir 3 dagar, og fyrilestrarnir vóru bólkaðir í 25 ymisk netverk. Netverksfyrilestrarnir vóru ikki bundnir at meginevninum hjá ráðstevnuni.
Her verður bert stutt greitt frá trimum netverkum.
Kunningar- og samskiftistøkni & útbúgving (KST)
Tað tykist ikki sum Norðurlond enn hava fótað sær í sambandi við at nýta tøkni sum læruamboð. Á ráðstevnuni vórðu víst frálík dømi um hvussu fólk høvdu megnað at nýta KST sum amboð í fjarundirvísing og sum amboð í vanligari undirvísing, hesi dømini komu úr Noreg og Íslandi.
Onnur vístu á kanningar grundaðar á PISA úrslit. Hesar kanningar høvdu samanborið PISA úrslit í støddfrøði við KST nýtslu (ein annar spurningur í PISA) og tær bendu á, at KST minkaði um læruúrtøkuna. Hesar kanningar viðgjørdu tó ikki hetta at nýta KST tilvitað sum eitt amboð.
Lærarastarv og læraraútbúgving
Fleiri áhugaverd og væl kend sjónarmið komu fram her, m.a. at læraralesandi síggja seg ikki sum studentar, men sum næmingar, og at læraralesandi leggja minni dent á lærugreinafakini og størri dent á frálærufrøði, sálarfrøði.
Eisini varð viðgjørt hvussu portfoliur kunnu brúkast í starvslæruni, og hvussu uppgávur í støddfrøði kunnu gerast soleiðis at sama uppgávan sýnist einfaldar, samstundis sum hon kann loysast í fleiri stigum, alt eftir førleikanum hjá næminginum.
Inkluderandi útbúgving
Eins og í Føroyum roynir man eisini í Íslandi at hava børn við serligum avbjóðingum í vanliga fólkaskúlanum, men ikki øll foreldur og lærarar í Íslandi eru samd um at hetta er besta loysnin, serliga tí hetta krevur eyka bæði av læraraútbúgving og av skúlaskipanini sum heild. Amalía Björnsdóttir vísti á kanningar sum vísa, at tað er sera stórur munur á hvussu hugaðir lærarar eru fyri inklusjón alt eftir hvørjum skúla teir starvast. Í summum skúlum hildu einans 33% at tað hevur týdning at hava børn við serligum avbjóðingum í vanliga fólkaskúlanum, og í hinum endanum vóru 88% av lærarunum jaliga sinnaðir fyri inklusjón. Tá so hugt verður eftir hvat kann greiða frá muninum á skúlunum, so eru tað í stóran mun yvirskipað viðurskifti, so sum nøgdsemi við leiðsluna, og hvussu stórur dentur verður lagdur á persónliga menning.
Í Føroyum eru vit í ferð við at gera somu kanning.
Náttúruvísindaliga ljóðið sum sjálvsagdur møguleiki innan undirvísing
Føroyska íkastið snúði seg um at nýta sjálvsøgdu møguleikarnar í undirvísing í náttúrufakum. Tað átti at verið so sjálvsagt at gjørt ítøkiliga venjingar og at fara uttandura, men tað vísir seg ikki at vera brúkt serliga nógv, ið hvussu so er ikki tá næmingarnir verða spurdir. Heldur ikki verða tónleikur og sjónleikur brúkt í stóran mun, hvørki innan náttúruvísindi ella í skúlanum sum heild.
Tað nýtist tó ikki at vera so, serliga ikki um hugsað verður tvørfakligt. Á Námsvísindadeildini hava vit gjørt royndir við borgaravísindum, har tað er upplagt at fara nógv út. Samstundis ber til at røkka eina rúgvu av ásettu førleikamálunum innan fleiri fak.
Eisini verður arbeitt við Biophilia undirvísingarskránni, sum tengir tónleik, teldlar og náttúruvísindi saman. Hetta er ein undirvísingarskrá, sum fer at verða roynd í føroysku skúlunum nú í 2015. Á ráðstevnuni varð harumframt greitt frá okkara royndum við at nýta Biophilia-undirvísingarskránna saman við læraralesandi á einari plakat, við heitinum “The Sound of Science“.


text:
Nøkur pláss eru eftir
Nøkur pláss eru eftir á masterskeiðnum: Føroyar í 21. øld: Politiskar avbjóðingar.
Byrjað verður 26. august 2009 á Søgu- og samfelagsdeildini, J. Broncksgøta 25, 4.h. Tórshavn, tlf. 35 25 80.
Sí niðanfyri standandi eldri tíðindi:
Stakskeiðið í stjórnmálafrøði
FRÓÐSKAPARSETUR FØROYA
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Geir er ungur drongur, sum er á Træverkstaðnum á Dugna, har hann millum annað fæst við at mála og framleiða fluguskáp og barnastólar. Hann gongur annars á NámX. Hann letur væl at:
-Eg eri glaður fyri at vera á Dugna, tí um onkur til dømis hevur problemir við at finna út av, hvat tey ætla sær frameftir, og hava kanska ringt við at konsentrera seg, so er gott at vera á Dugna eina tíð, tí her eru simplir karmar, sum gera tað lætt at finna út av, hvat man dugir og hvat man hevur hug at gera. Eg dugdi til dømis ikki væl í rokning í skúlanum, tí eg bleiv við at gloyma tær ymsu roknimetodurnar.
Mál er tó heldur ikki akkurát hann: "Føroyskt dámar mær heldur einki væl, tí har skal man læra kyn og bending. Tí dámar mær betur danskt og enskt."
Hann hevur verið her eina viku, nú í aðru syftu. Hann var eisini eina viku fyrr, men valdi tá at fara aftur í skúla:
-Aftan á tíðina á Dugna ætli eg mær á frískúla í Vordingborg at læra meg meira um at framleiða telduspøl. Eg havi fingið 72 í miðal, men mangli onkri fak, t.d. rokning, og eg taki tey her í Føroyum, so tað ikki verður neyðugt at taka tey á frískúlanum, og so kann eg konsentrera meg um telduspølini.
Vit vóna, at hann fer at blíva við at trívast á Dugna og ynskja honum góða eydnu, tá hann fer víðari.


text:
Tekur tú av tilboðnum um regluliga kanning fyri kyknubroytingar í lívmóðurhálsinum?
Kyknubroytingar kunnu verða forstig til lívmóðurhálskrabba, sum til ber at síggja langt frammanundan, og tí kann fyribyrgjast.
Tí verður staðiliga heitt á teg, um at taka av tilboðnum næstu ferð tú fært innbjóðingarbræv sendandi.
Vanligt innbjóðingarbræv verður sent tær 3. hvørt ár. Ert tú í eftirlitbólki, fært tú bræv við styttri millumbili.
Um tú sjálvboðin gongur til regluligar kanningar, fært tú ikki innbjóðing.
Ivast tú í, nær tú seinast hevur verið til kanning, ber til at ringja á tel. 30 45 00 til Landssjúkrahúsið og spyrja teg fyri. Bið um Patologisku deild, lokal. nr. 5604.
Kvinnur uttanfyri aldursmarkið kunnu altíð sjálvar biðja kommunulæknan um at verða kannaðar fyri kyknubroytingar í lívmóðurhálsi.
Les meiri um regluliga kanning fyri kyknubroytingar í lívmóðurhálsi við at trýsta á her.


text:
23. Feb 2010
Tað sær út til at kvinnur millum 40 og 70 ár á fleiri økjum ikki klára seg so væl sum menn.
23. Feb 2010
Tað sær út til at kvinnur millum 40 og 70 ár á fleiri økjum ikki klára seg so væl sum menn. Nógv fleiri kvinnur enn menn hava vánaliga konditión, fleiri kvinnur enn menn roykja dagliga, og kvinnur kenna seg nógv oftari strongdar og hava...
14. Feb 2010
Landsstýrismaðurin í heilsumálum hevur lýst 2011 at vera kostár
07. Feb 2010
Her eru tvær svenskar heimasíður um kynsliga heilsu:
01. Des 2009
1. desember er altjóða AIDS-dagur
24. Nov 2009
Kun med kondom: er eitt átak, sum danska Heilsustýrið stendur fyri
27. Okt 2009
Tað eru fleiri áhugaverdar heimasíður uttanlands, sum venda sær sær til ungdómin
17. Sep 2009
Í eini kanning, sum Gallup hevur gjørt fyri Fólkehailsuráðið, sær tað út til


text:
Kubbuta langasporl (langasporlsættin)
Coryphaenoides rupestris
Gunnerus, 1765
Stødd: Kubbuta langasporl verður upp í 150 cm langt.
Dýpi: Tað er úr 180 m niður á 2000 m, vanligast millum 600-1000 m.
Litur: Tað er morgrátt um bakið, silvurgrátt um síðurnar og undir búkinum. Fjaðrarnar eru myrkar, eins og í kjaftinum og í táknaholuni. Trolveiddur fiskur er mest sum bara gráur.
Teinar: R1 10-13; U 16-19; B 8.
Lýsing: Bulurin er stuttur og tjúkkur, sporlið langt og klænt. Fremra ryggfjøður er høg og tríkantað, er heilt frammi við nakkan, er smátent framman, og fjøðurin røkkur minni enn so til ta aftaru ryggfjøðurina. Fremri partur av festunum undir uggafjaðrunum, búkfjaðrunum og fremru ryggfjøðurini eru í beinari linju upp og niður. Tað hevur heldur stórar uggafjaðrar. Smáar búkfjaðrar, og fremsti teinurin er tann longsti.
Aftara ryggfjøður er long og heilt lág. Hon byrjar nakað aftan fyri fremru ryggfjøður og er heilt aftur í sporlsendan. Tað hevur eina langa og væl hægri gotfjøður, frá gotinum og út í sporlsendan. Gotfjøðurin er longri enn aftara ryggfjøður. Kubbuta langasporl hevur stórt, kubbut høvd og stutta, rundaða gron. Øll gronin frá oman fyri eyguni fram í trantin er týðiliga útbend. Tað hevur stóran kjaft. Kjaftklovin kemur aftur um eyguni. Tað hevur stór eygu, lítlan, avrundaðan kant undir eygunum. Rasputur fiskur at føla. Roðsla er bæði undir og oman á gronini. Tað hevur lítla finnu, um hálvt eygnatvørmát.
Eyðkenni: Kubbuta langasporl hevur ikki hvassan beinkamb undir eygunum, kjaftklovin kemur aftur um eygað. Tað hevur runda gron, ikki myrkan blett við gotið ella millum búkfjaðrarnar. Gotfjøðurin er longri enn aftara ryggfjøður.
Týdningur: Nakað verður veitt av hesum langasporli í føroyskum sjógvi.
da: Skolæst, en: Roundnose grenadier, fr: Grenadier de roche, ís: Sletthali, no: Skolest, tý: Rundnasiger Grenadierfisch
Mouritsen, Rógvi: Fiskar undir Føroyum. Føroya Skúlabókagrunnur og Fiskirannsóknarstovan. Tórshavn. 2007.
Toskafiskar Gadiformes
Hópurin við toskafiskum hevur 9 ættir 75 slektir og 555 sløg.
Undir Føroyum eru 5 ættir ið hava 26 slektir og 36 sløg:
Teir hava heldur stórligt høvd. Teir hava eina til tríggjar ryggfjaðrar og eina ella tvær gotfjaðrar, summir hava stert, aðrir bert ein spíss. Á nøkrum sløgum er roðslan lítil og sløtt, á øðrum stór og rísin. Á flestu sløgunum eru uggafjaðrarnar aftari enn búkfjaðrarnar.
Nógv av sløgunum hava grunnnøs.
Teir eru bæði á grunnum og djúpum vatni. Við Føroyar liva allir toskafiskarnir í sjónum, men okkurt slag úti í heimi er í feskum vatni, og nøkur eru í blandingsvatni.


text:
Limabræv 2018
Tórshavn 06. 10. 2018
Góðu limir
Ársaðalfundur okkara varð hildin í Skansastovu tann 30. september og nógv fólk møtti upp til fundin.
Randi og Jóna stóðu fyri vali og vóru afturvaldar. Nevndin er sostatt tann sama, við Andreasi sum formanni, Randi kassameistara og Jónu skrivara.
Eykanevndin er tann sama sum í fjør, Óli, Ólavur og Helga.
Grannskoðararnir blivu eisini teir somu, Roar Olsen og Bjarni Rasmussen. Sum eyka grannskoðari bleiv Poul Johs. Johansen valdur.
Umboð okkara í Sláið Ring er Andreas formaður og eyka umboð er Ólavur.
Veitslunevndin bleiv eisini afturvald, Helga, Elsy, Sunneva og Poula.
Limagjaldið bleiv tað sama, t.e. 200 kr. fyri støk og 300 kr. fyri pør. Flytast á konto: 445.127.0 í Betri.
Tað bleiv skotið upp á fundinum, at vit skuldu dansa fyrr um kvøldið, og undirtøka var fyri hesum uppskotinum. Sostatt byrjar barnadansurin frá nú av kl. 18 og vaksni dansurin byrjar kl. 19. Hetta er so nakað annað, enn tað vit eru von við, men vit fara so at royna tað og vita hvussu gongur.
Eisini var uppskot um at dansa hvørt sunnukvøld, men hesum var ikki undirtøka fyri.
Nakrir av limunum vóru ónøgd við, at vit hava ov nógv ørindi fyri hvørja ferð, og eisini at høvuðskvæðið bleiv kvøðið for seint um kvøldið.
Nevndin hevur avgjørt at ganga teirra ynski partvís í møti. Vit hava lagt eitt kvæði i skránna, har vit hava 6 ørindi fyri hvørt kvøldi. Vit eru spent uppá, hvussu tað kemur at rigga.
Men vit royna at ganga øllum í møti, eisini teimum, sum ikki ynskja broytingar, tí fara vit framvegis at hava onkur av teimum longri kvæðunum fyri. Í ár verður byrjað við Grettis kvæði.
Í tí sambandi kunnu vit nevna, at leygardagin 27. oktober 2018 skipa Sláið Ring og Norðurlandahúsið fyri tiltakinum kvæðastevna, fyrilestrar og dansur. Har verður Grettis kvæðið høvuðskvæðið.
Í november í ár eru 25 ár síðan Tøkum lætt varð stovnað! Í tí sambandi ætla vit at hava eina dansinátt við borðhaldi í Sjónleikarahúsinum tann 24. november. Vit hava boðið øllum dansifeløgnum í landinum, freistin at tekna seg og gjalda er 24 oktober. Kostnaðurin er 250 kr og kann flytast á konto: 445.127.0 í Betri.
Næsta dansikvøld okkara verður sunnukvøldið tann 21. oktober, og minnist til: barnadansurin byrjar kl. 18 og vaksni dansurin byrjar kl. 19. Tekningarlistin til veitsluna liggur frammi.
Hjálagt er nýggja skráin hjá Tøkum Lætt. Skráin fyllir umleið helvtina av kvøldinum. Fyrsta kvæðið er altíð beint aftan á kaffisteðgin. Annars eru fólk altíð vælkomin at skipa onnur kvæði.
Eftir áheitan fara vit enn einaferð at royna gera ein bólk við teldupost adr, vit vænta, tað fer at lætta um samskifti okkara millum. Tí fara vit at biðja tykkum senda okkum tykkara teldupost adr til: toekumlaett@hotmail.com. Vit hava í nøkur ár havt eina sms skipan, sum vit hava verið glað fyri. Hana ætla vit at halda áfram við, so tit sum ikki brúka teldupost fáa boðini gjøgnum sms skipanina.
Á aðalfundinum tosaði Andreas um okkara barnadans og um hvussu týdnigarmikil hann er fyri framtíðar føroyska dansin. Hann heitti á fólk um at hjálpa til, tí tað eru ofta tey somu fólkini sum stríðast har. Um fólk kundi tekna seg til at komi okkurt kvøldi, um tað so var 2 ferðir um árið, so hevði tað gjørt stóran mun. Tað styrkir nógv um dansin, tá vaksin fólk eru við.
Barnadansurin byrjar 21. oktober kl. 18.
Við hesum ynskja vit tykkum øllum ein góðan dansivetur.
Nevndin í Tøkum Lætt


text:
Gerst haldari
Gerst haldari
Vilt tú halda STROK? Altso fáa bløðini í skúlanum? Ella hevur tú spurningar um títt hald? Her finnur tú alt um at halda STROK.
Í fleiri enn 60 ár hevur barnablaðið STROK verið ein góður vinur hjá børnum og ungum – og soleiðis verður eisini í framtíðini!
Í STROK kanst tú lesa um alt, sum er týdningarmikið í lívnum. Um listafólk, dýr og børn her heima og úti í verð. Um ævintýr, undurfull ting og syrgiligar støður. Harafturat fært tú ynskimyndir at hanga á veggin, krossorð, tíðindi og skemtisøgur í hvørjum blað.
Prísur
7 bløð fyri 250 krónur
Systkinaavsláttur: Fyrsta haldið kostar 250 krónur og tey eftirfylgjandi 125 krónur hvørt!
GG: Systkynaavslátturin er eisini galdandi fyri blaðið Píka7!
Tú mást vera eldri enn 18 ár fyri at bíleggja eitt STROK-hald.
STROK-haldarar uttan fyri Føroyar
(for international subscriptions, please email us with your request to our customer service): bms@bms.fo
Spurningar um STROK-hald
Spurningar um STROK-hald (t.d. spurningar um gjald ella hvussu leingi haldið er galdandi) vinaliga set teg í samband við:
Persónlig kundatænasta: 31 37 56 (gerandisdagar 9-15)
Nettænasta: trýst her!
Poststaður:
STROK kundatænasta
Á Hjalla 7B
FO-100 Tórshavn
- Eg arbeiði við rappi hvønn dag. Tað er sum eitt amboð, ið tú kanst taka við tær allastaðni, og so er tað eisini gott til at menna málførleikan við
Eg ELSKI hendan filmin. Veruleikin er tann, at tú flýgur ígjøgnum filmin. Eg fataði ikki, at eg longu hevði hugt í tveir tímar.
Heima hjá Emiliu og teimum er gott at vera, eisini hjá dýrum. Í løtuni hava tey tríggjar hundar, og í einum fjósi nakað burturfrá eru tvær kaninir og hestarnir Askur, Trásti og Bára.
At hyggja at ræðufilmum fyri at ‘venja seg’ við ræðslu er eitt vána hugskot – um tú ikki vilt tað.
Størsta ræðslan hjá Gutta er, at nakar skal síggja hann naknan. – Tað er so ótrúliga flóvisligt, sigur hann, meðan hann minnist, hvussu hann kom til at vísa seg naknan í fjør summar.
Hoyr, hvat Jóhannu dámar at lesa og góð bókprei frá henni:)
Eftir at hava spælt Escapist 2 nú eina tíð, havi eg haft nógvar stuttligar løtur, og væntandi koma uppaftur fleiri.
STROK hevur hitt tvær av kular røtur, Beinir og Rakul Ró, til eitt tónleikaprát.
Hoyr, hvat Bartal Páll dámar at lesa og góð bókprei frá honum:)
Summafuglar í búkinum, eygu, ið møtast, og ivi. Alt hetta og meira aftrat følir tú, tá ið tú ætlar tær at spyrja um kjans. Tað kann vera bæði spennandi og ringt alt í senn. Tað vita Maria, Eiri og Elin.


text:
Ársaðalfundur hjá MFS-Føroyanevnd
Mánadagin 24. september kl. 16.30 verður ársaðalfundur hjá MFS-Føroyanevnd, ið er ein eind undir Ráðnum hjá MFS. Fundurin verður í hølunum hjá Setrinum á Jónas Broncksgøtu 25 á aðru hædd.
MFS er myndað av lesandi, ið arbeiða við at gera vart við ymisk viðurskifti, ið á ein hvønn hátt ávirka lesandi. Í hálva øld hevur MFS arbeitt fyri lesandi, tískil hevur felagið drúgvar royndir í at ganga á odda, tá ið átøk verða framd, og uppskot løgd fram.
Føroyanevndin hevur sína kjarnu á og rundan um Setrið, og virkar fyri at betra trivnaðin hjá lesandi í Føroyum við miðvíst at varpa ljós á lestrarviðurskifti í Føroyum. Ein stórur partur av arbeiðnum verður lagdur í at skipa fyri viðkomandi tiltøkum til lesandi. Hevur tú hug at vera við í hesum arbeiði er bara at møta upp.
Skráin:
- Forkvinnufrágreiðing
- Val av nevnd
- Ymiskt
Vónandi síggja vit nógv lesandi á Fróðskaparsetri Føroya á aðalfundinum. Annars eru allir limir felagsins vælkomnir á aðalfund, og um tú ikki ert limur, hevur tú møguleika at blíva tað http://www.mfs.fo/limir ella á sjálvum aðalfundinum.
Tað er ókeypis at vera limur í MFS.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
HETTA ER SENDISTOVAN
Hvat er problemið?
Einhvør samskiftisuppgáva er eitt problem, sum skal loysast. Og loysa vit problemið, so tryggja vit at kundin er nøgdur – og at samstarvið við Sendistovuna altíð gevur avkast. Hetta er okkara hugburður tá vit fara til arbeiðis. Tí er okkara fyrsti spurningur altíð „Hvat er problemið?"
Sendistovan er Føroya størsta lýsingastova, og loysir allar uppgávur innan grafiska sniðgeving, lýsingar, marknaðarføring og samskifti, bæði on- og offline. Okkara kreativitetur og okkara royndir tryggja, at loysnin er vøkur, óvæntað og effektiv, og í góðum samstarvi við okkara kundar.
Fyri Sendistovuna er eingin uppgáva ov lítil, og eingin ov stór. Tað sum hevur týdning er at problemið verður loyst.
// Partur av Sendistovuni er Dekostovan, sum er føroyski heildarveitarin innan skelting, deko og stórprent.
#Hetta
kunnu vit
eisini gera
fyri teg
Hetta gera vit
Virkisupplýsingar
Bústaður:
Stiðjagøta 11
Postboks 1145
110 Tórshavn
Samband:
Tel: 347 150
Faks: 347 151
samband@sendistovan.fo
Kontunummur:
Betri Banki: 9181-289.445.0
BankNordik: 6460-160.841.1
Norðoya Sparikassi: 9865-310.737.4
Suðuroyar Sparikassi: 9870-101.558.4
V-tal: 492698


text:
Endiliga vaknaði Klaksvíkar Kommuna og er byrjað at fáa skil á óskilinum við vegakervinum í býnum.
Undirritaði hevur skrivað hópin av greinum og koyrt hópin av filmsklippum á Facebook av hvussu vánaligir vegirnir eru í Klaksvík, Norðhavnini, Stongunum og á Strond.
Klaksvíkar Kommuna hevur nú asfaltera á Stongunum og omankoyringina til Norðhavnina og nú er lokalblaðið Norðlýsið eisini vaknað og hevur koyrt myndir í blaðið av hvussu røsk KK er og at Klaksvíkar Kommuna er byrjað at asfalterað vánaligir vegirnar í býnum.
Eri staddur í Danmark í løtuni, so eg veit ikki um Klaksvíkar Kommuna hevur asfalterað aftanfyri egningarskurarnar á Stongunum og um teir hava asfalterað á kajøkinum har ferðamannaskipi Sam leggur at og á Strond osv. osv….
Gleðiligt at Klaksvíkar Kommuna lurtar, men hetta kundi teir havt gjørt fyri langari tíð síðani og nøkur í samgonguni vunnu valið uppá vegirnar í býnum, har tey lovaðu at gera vegirnar íordan í býnum beinanvegin og hava síðani valið runnið undan teirra ábyrgd, men eru nú endiliga vaknaði.
Onkur í samgonguni lovaði eisini gongubreyt til Ánirnar frá Klaksvík og nú er gyltið møguleikin at gera tað vallyftið til veruleika, nú nýggir ledningar vera lagdur við vegbreytina heilt norður í Haraldsund frá Klaksvík.
Neystini á Strond fingið eisini lovað, at vegirnir til Neystini blivu gjørdir. Tað bleiv lagt sandgrús á vegin í valvikuni og nú eru holirnar enn størri enn tá ið valið var og tað verður leingi hjá Neystaeigarnum at bíða til næsta val, til teir aftur fáa sandgrús í holirnar.
Kanska tað eisini verður gjørt nú, men tað er langt eftir á mál, men nú spakin er settur í við at fáa skil á óskilinum viðvíkjandi vegirnar í býnum, so skal Klaksvíkar Kommuna fáa rós fyri tað.
SáH


text:
Durita og Henrietta eru í hálvfinaluni
Durita F. Jensen og Henrietta Nielsen hava júst tryggjað sær pláss í hálvfinaluni í tvímansleiki hjá kvinnum. Sostatt er bronsuheiðursmerkið tryggjað.
Í einum spennandi dysti vunnu tær 3-1 á grøndlendska parinum Melissu Larsen og Rosu Mariu Pedersen. Settini endaðu 11-7, 7-11, 12-10 og 12-10.
Hálvfinalan verður í morgin kl. 0900. Mótstøðuparið er av Gotlandi.
Seinnapartin í dag skulu Eyðun Ellendersen og Sveinur M. Nolsøe í eldin í einstaklingakappingini kl. 1500.
Henrietta Nielsen sleppur á vøllin kl 1530 í single.


text:
Blekkhjarta
Bókadeild Føroya Lærarafelags
- Síður: 545
- Útgávuár: 2011
- Upprunamál: týskt
- Innbinding: heft við klaffum
- Rithøvundur: Cornelie Funke
- Myndir: Cornelie Funke
- Týðari: Símun av Skarði
Meggie er 12 ára gomul, tá ið lív hennara broytist fullkomiliga. Tí tá fær hon at vita, at pápi hennara Mo hevur eini serlig evni. Tá ið hann lesur hart úr bókum, kann hann fáa persónar í søgum at gerast livandi og koma fram í veruliga heimin.
Tá ið Meggie var trý ára gomul las pápin Blekkhjarta fyri mammu Meggie, og knappliga var mamman horvin, og tríggir mans komu fram í staðin, har tveir teirra vóru blóðtyst illmenni. Nú níggju ár seinni hava teir funnið fram til pápan og Meggie, og teir hava ilt í huganum.


text:
Í nýggju lógini um sjófeingi, er heimild givin landsstýrismanninum at luta út 8,5 prosent av fiskinum, ið kann fiskast av føroyingum, í menningarkvotum.
Í grein 52 fyrispurningi setur Bjørn Kalsø, tingmaður fyri Sambandsflokkin, Høgna Hoydal, landsstýrismanni í fiskivinnumálum, spurnartekin við hesar menningarkvoturnar.
Hann spyr millum annað nær tað kann roknast við, at tær verða tillutaðar. Eisini vil Bjørn Kalsø hava at vita um landsstýrismaðurin fer at fylgja tilmælinum neyvt, og nær hann hevur fingið tilmælið frá tilmælisnevndini.
Tingmaðurin fyri Sambandsflokkin vil eisini vita um nýggir aktørar í fiskivinnuni eru millum teirra, sum fáa.
- Undir viðgerðini av lógini í Løgtinginum greiddi landsstýrismaðurin frá, at hann í eini handavend, eftir tilmæli frá serfrøðingabólki, fór at tilluta menningarkvoturnar. Men nú væl er liðið á árið, og tilmælið er latið frá serfrøðingabólki fyri tíð síðan, eru ongar menningarkvotur lætnar, sigur Bjørn Kalsø í viðmerkingunum.
- Mong hava tosað um politiska útlutan í sambandi við, at menningarkvoturnar skulu latast. Onnur um týdningin av, at aktørarnir í góðari tíð fáa kvoturnar, so fiskiskapur og framleiðsla kunnu leggjast til rættis og virðini gagnnýtast.
38 umsóknir komu um menningarkvotur.
Les eisini: Menningarkvotur kunnu lata dyrnar upp


text:
Norðaru Marianaoyggjar
Samveldið Norðaru Marianaoyggjar (enskt: Commonwealth of the Northern Mariana Islands, chamorro: Sankattan Siha Na Islas Mariånas) er ein oyggjabólkur í Kyrrahavinum. Norðaru Marianaoyggjar er annar av teimum tveimum oyggjabólkunum, sum mynda Marianoyggjar í Mikronesia. Norðaru Marianaoyggjar eru ein oyggjabólkur við fimtan oyggjum av vulkanskum- og korall uppruna. Oyggjarnar eru tilsamans støddar sum Streymoy og Sandoy, ella eitt sindur meiri enn triðingin Føroyar. Capitol Hill er høvuðsstaðurin í oyggjunum og liggur á oynni Saipan, sum er tann størsta oyggin. Í Samveldið Norðaru Marianaoyggjar búgva umleið 51.483 fólk í 2014.[1] Almennu málini eru trý í tali: enskt, chamorro og karolinskt.
Triðingurin av útflutninginum er landbúnaðarvørur. Tað mesta, ið dyrkað verður, er sukurrør og ananas. Økið dregur ferðafólk úr øllum heiminum at sær. Hetta gevur nógvum fólki arbeiði. Ferðafólkavinnan er størsta inntøkan á nógvum oyggjum har. Stóra ferðavinnan gevur væl av sær, men skaðar eisini náttúruna. 8,0 prosent av fólkinum er arbeiðsleys og miðallívsævin í landinum er 76.7. Undir 3 prosent av fólkinum eru ikki lesifør. BTÚ fyri hvønn íbúgva í landinum er 13.600 $ (81 400 DDK).[2] Meginparturin av fólkinum er katolikkar.
Sum tann fyrsti býurin í søguni varð Hiroshima í Japan raktur av fyrstu kjarnorkubumbuni nakrantíð, tá USA hin 6. august 1945, undir Seinna heimsbardaga, slepti einari kjarnorkubumbu yvir býin. Tað var bumbuflogfarið Enola Gay úr Norðurmarianoyggjum, ið kastaði kjarnorkubumbuna.
Innihaldsyvirlit
Landafrøði[rætta | rætta wikitekst]
Norðaru Marianaoyggjar liggja í oyggjabólkinum, sum verður nevndur Marianoyggjar, í Mikronesia. Oyggjabólkurin hevur fleiri befólkaðar og óbefólkaðar oyggjar; tær størstu av Norðaru Marianaoyggjunum eru Saipan (120 km2), Tinian (102 km2, inkl. Aguijan), Rota (85 km2), Pagan (48 km2), Anatahan (32 km2), og Agrihan (30 km2). Av teimum er oyggin Saipan størsti parturin og har tað búgva flest fólk. 90 prosent av fólkatalinum í 2014 búgva á Saipan. Tað er lýtt tropiskt veðurlag alt árið. Tað regnar av og á og skiftir ofta millum regn og brennandi sól. Heitt er veðurlagið, og ofta regnar, so væl fæst burtur úr jørðini. Á oyggjunum eru fleiri høg eldfjøll, men nú er bara eitt, sum ger um seg.
Politikkur[rætta | rætta wikitekst]
Norðaru Marianaoyggjar eru eitt sjálvstýrandi land í politiskum felagsskapi við USA og undir tess fullveldi. USA hevur fult ræði á málsøkjum viðvíkjandi uttanríkispolitikki og verju. Íbúgvarnir í Norðurmarianaoyggjum eru amerikanskir ríkisborgarar, og ávísar amerikanskar lógir og ásetingar í amerikansku stjórnarskipanini eru í gildi í oyggjunum. Meginásetingarnar í sáttmálanum, sum er stjórnarrættarliga støðið undir oyggjalandinum, kunnu bert broytast, um báðir partar samtykkja tað.
Myndasavn[rætta | rætta wikitekst]
Høvuðsoyggin eitur Saipan har størsti býurin á Norðurmarianoyggjum er.
Samlaða støddin er einans umleið triðingin av Føroyum, umleið 477 ferkilometrar.
Hygg eisini at[rætta | rætta wikitekst]
Keldur[rætta | rætta wikitekst]
- ↑ https://www.cia.gov/library/publications/the-world-factbook/rankorder/2119rank.html
- ↑ https://www.cia.gov/library/publications/the-world-factbook/geos/cq.html
Avstralásia : Avstralia · Norfolksoyggj · Jólaoyggj · Kokosoyggjar
Melanesia : Fidjioyggjar · Papua Nýguinea · Nýkaledónia · Sálomonsoyggjar · Vanuatu
Mikronesia : Guam · Kiribati · Marshalloyggjar · Norðaru Marianaoyggjar · Mikronesiasamveldið · Nauru · Palau
Polynesia : Amerikanska Sámoa · Cooksoyggjar · Franska Polynesia · Hawai'i · Nýsæland · Niue · Pitcairnoyggj · Sámoa · Tokelau · Tonga · Tuvalu · Wallis- og Futunaoyggjar


text:
Hvat geri eg við lívið hjá mær? Eg veit at Adam Sandler stinkar. Hví hyggi eg so eftir hansara filmum? Ringast av øllum er, at eg hugdi eftir Ridiculous Six á Netflix, lógliga. Tí eri eg nú luttakari í statistikkunum, sum sigur, at tað er populerasti filmur NAKRANTÌÐ á Netlix. Eg veit ikki um tað kann fyrigevast, men eg eri noyddur at líva við tí. Tá fólk siga at lortur rullar í undanbrekku, er tað Adam Sandler tey tosa um?
Søgan
Tommy “White Knife” Stockburn er ein hvítur maður, ið er uppvaksin saman við indiánarum. Hann hevur aldrin kent pápa sín. Ein dag kemur biologiski pápi hansara, Frank Stockburn, aftur. Hann fortelur soninum at hann noyðist at skaffa $50.000, ella verður hann dripin av sínum fyrrverandi banda. Tá Frank verður tikin til fanga av bandanum, tekur Tommy tað á seg at finna nokk av peningi, so pápi hansara kann blíva leyslatin. À ferðini kemur hann eisini fram á sínar 5 hálvbrøðir, ið allir deila sama pápan, Frank Stockburn.
Hondina upp, um tú heldur hesin filmurin ikki verður góður!
Samanumtøka
Eg haldi at Adam Sandler roynir at gera okkurt Three Amigos líknandi, men fær tað heldur til at síggja út sum eitt alvorligt tilfeldi av diarré. Har er null komedia og býttar fartjokes. Adam Sandler stingur ein mann í lærið við einari gularót. Cowboy klæðini og parykkarnar síggja meiri út sum eitt føstulávintsball í 2016, enn nakað frá 1800 talinum. Adam Sandler, hvat gert tú við okkum? Eg fari ikki at hyggja eftir tínum næsta filmi, sjálvt um hann er ókeypis. Lat okkum fáa klassiskar komediufilmar aftur. Humor kann vera flatur, men ongin sigur at hann skal vera býttur. Adam Sandler hevur eina kontrakt við Netflix, um at gera fleiri filmar. Vís okkum at tú kann vera stuttligur. At enda havi eg onki gott at siga um hendan filmin. Kanska smábørn halda hann vera stuttligan.


text:
Felagið hevði ársaðalfund, leygardagin 13. juni 2015
Hilmar Høgenni greiddi frá virksemi felagsins í farna ári. Julianna Klett legði fram góðkendan og grannskoðaðan rknskap.
Fyri vali til nevndina stóðu Annika Marr Poulsen og Katrin í Gongini.
Katrin varð afturvald, Annika Marr Pouulsen tók ikki við afturvali.
Nývaldur í nevndina bleiv Leivur Holm
Súsanna Danielsen og Malan Marnersdóttir vóru afturvaldar sum tiltakslimir.
Nevndin hevur skipað seg við Hilmari Høgenni sum formanni,
Pál Weihe sum næstformanni,
Leivur Holm: skrivari
Julianna Klett: kassameistari
Katrin í Gongini: heimasíðurøkil


text:
Ætlanin er at flyta inn í Glasir eftir summarsteðgin, og tey eru farin at gera seg til reiðar – men ein knútur er eftir at loysa, tí stigabilurin hjá kommununi røkkur ikki tí eina rúminum. Kommuna vil hava Landsverk at rinda, meðan Landsverk heldur, at uppgávan er kommunal. At hetta fór at vera ein avbjóðing hava partarnir vitað í langa tíð, men nú brennir á
– Alt er gjørt klárt hvat brunastrategi viðvíkur, so vit eru klárir frá okkara síðu. Tað einasta sum er eftir er spurningurin hvat skal gerast við trupulleikan, at verandi stigabilur ikki røkkur tí eina rúminum, sigur Ewald Kjølbro, stjóri í Landsverki.
– Vit royna at loysa trupulleikan, sum langt síðan burdi verið loystur, tí hann hevur verið kendur í langa tíð. Vit fara sum skjótast at tosa við Landsverk, um tað finnast aðrir møguleikar, uttan at neyðugt er við nýggjum stigabili, sigur Marius Müller frá Teknisku Deild í Tórshavnar Kommunu.
Hann sigur seg einki hava við keyp av stigabili at gera, tí tað er ein politiskur spurningur.
Tað kann veruliga merkjast, tí ein líkinda stigabilur, sum skal røkka upp á ovastu hædd, er mettur at kosta einar sjey milliónir krónur.
Landsverk rennur seg støðugt í snávingarsteimnar, tá tað snýr seg um at byggja Glasir. Sparingar og arbeiðsósemjur hava eyðkent byggingina í Marknagili, sum eisini er seinkað munandi.
Les meira HER


text:
USA meldar seg úr UNESCO
Amerikanska uttanríkisráðið boðaði fyri løtu síðan frá, at USA hevur avgjørt at taka seg úr ST-felagsskapinum UNESCO, ið er ein stytting fyri Vísinda- og Mentanarstovnur Sameindu Tjóða. Tað er Rex Tillerson, amerikanski uttanríkisráðharrin, ið hevur staðfest avgerðina.
BBC endurgevur amerikanska uttanríkisráðið fyri at siga, at avgerðin er tikin, tí USA millum annað metir, at tað er neyðugt at gera grundleggjandi broytingar í stovninum og at landið ikki kundi góðtaka tí eintáttaða støðuna, ið felagsskapurin hevur yvirfyri Ísrael.
Hetta er ikki fyrstu ferð, at USA ger vart við sína misnøgd viðvíkjandi viðferðina hjá UNESCO av Ísrael. Í 2011 steðgaði USA at gjalda sín part av fíggingini av felagsskapinum aftaná, at felagsskapurin avgjørdi at veita Palestina fullan limaskap.
Sambært BBC, so kvettir USA ikki øll bond við UNESCO, men fer at halda fram sum eygleiðari í felagsskapinum.
Irina Bokova, aðalskrivari í UNESCO, harmast avgerðina hjá USA.
- Eftir at hava fingið almennu fráboðanina frá amerikanska uttanríkisráðharranum Rex Tillerson, harmar tað meg sera nógv sum aðalskrivari í UNESCO, at USA hevur tikið seg úr UNESCO, sigur aðalskrivarin í eini fráboðan á heimasíðuni hjá felagsskapinum.
Kelda: in.fo


text:
test på tlf
This message is only visible to admins:
Unable to display Facebook posts
Type: OAuthException
Code: 4
Click here to Troubleshoot.
TILTØK
Morgunmatur fyri foreldur
AVLÝSING – Útferðin til Tjørnuvík avlýst
Autismufelagið
Hevur tú, ella onkur, ið tú varðar av, fingið staðfest autismu, ert tú vælkomin at seta teg í samband við okkum.
Autismufelagið er áhugafelagið hjá teimum, sum hava autismu, á einhvønn hátt varða av fólki, ið bera brekið autismu, ella hava einhvønn áhuga fyri autismu, og ynskja at stuðla felagnum.


text:
Upptøkurnar til "Fågelfångarens Son" lidnar
07-06-2018
Síðstu átta vikurnar hevur verið nógv filmsvirksemi vesturi í Vágum. Nú er liðugt, sigur Jan Berg Jørgensen, føroyskur framleiðslustjóri
Fyrst skuldi filmurin, "Fågelfångarens Son," takast upp í ymiskum londum í Evropa, men trupult var at fáa alla fíggingina uppá pláss. Tí varð avgjørt, at gera flest allar upptøkurnar í Føroyum, sigur føroyski filsframleiðarin í verkætlanini, Jan Berg Jørgensen.
Hetta hevur verið ein spennandi tilgongd, og arbeiði í Bø, Gásadali, Koltri og síðan í gomlu komu- og fráfariingarhølunum á flogvøllinum í Vágum, hevur havt fleiri avbjóðingar við sær. Men samanumtikið hevur gingið sera væl við upptøkunum, sigur Jan Berg Jørgensen við morgunsendingina.
- Nú er uppruddinginn eftir, leggur Jan afturat.


text:
Stuðla rakstrinum
Í sambandi við virksemið hjá Føroysku barnahjálpini, royna vit at fáa fyritøkur at lata fastan fíggjarligan stuðul til raksturin hjá felagsskapinum.
Virksemið er vaksið nógv seinasta árið og økir tað um krøvini til raksturin. Nevndin hevur tí gjørt av at taka 7 prosent av innkomnum stuðli til raksturin. Umframt kemur nakað av peningin inn frá fyritøkum og einstaklingum beinleiðis til raksturin. Hetta hevur gjørt tað møguligt at sett Hildu Viderø í partíðarstarv hjá Barnahjálpini. Høvuðsuppgáva hennara er at leiða arbeiðið í Liberia. Umframt ferðast hon runt í Føroyum og greiðir frá arbeiðinum hjá Barnahjálpini.
Haldgóð og varandi hjálp
Eitt av loysnarorðum ABC barnahjálpar er, at barn, ið fær hjálp til útbúgving, vinnur av tí restina av lívinum.
Sambært tølum hjá UNICEF eru 250.000 foreldraleys børn í Liberia. Uttan hjálp uttanífrá hava hesi børn lítlar vónir um skúlagongd og útbúgving. ABC barnahjálp ynskir við hesi verkætlan at geva so nógvum av hesum børnum, sum yvirhøvur gjørligt, møguleika til skúlagongd og útbúgving.
Um fyrtøka tín ynskir at stuðla ABC barnhjálp, ber til at flyta pening á eina av kontunum, ið nevndar eru niðanfyri. Minst til at merkja flytingina ”Rakstur”.
Konto-upplýsingar eru at finna her.


text:
Búskaparfrøðingar og aðrir serfrøðingar meta, at alheims búskaparkreppan er ein sjálvsøgd og varandi avleiðing av tí sannroynd, at olja ikki longur finst í so "óendaligum", lætt atkomuligum mongdum, sum áður. Í fyrsta umfari førir hetta ósvitaliga til nógv hækkandi oljuprísir, umframt at nógv lond ikki fara at hava atgongd til bíliga olju longur. Hvat fer hetta at merkja fyri føroyska samfelagið?
Nógvir serfrøðingar siga, at núverandi kreppan er so álvarslig, júst tí tað ikki er gjørligt hjá flestum londum nóg skjótt - áðrenn oljan verður ov dýr og/ella ov knøpp - at leggja orkukervið um og gera neyðugu íløgurnar í menning av alternativum, meira burðardyggum orkukeldum, umframt í tólini, sum skulu gagnnýta hesar nýggju orkukeldur, so tey nýggju kunnu viga fult upp ímóti oljuni (Sí keldur: 3, 4 og 5, umframt 4a).
Ein umlegging av núverandi orkukervi er ómetaliga dýr at gjøgnumføra. Alternativini til oljurikin tól og aðrar hentleikar, sum eru gjørdir av oljupreparatum (bara hugsa um asfalt og plastikk), eru kanska uppfunnin, men eru tey nóg bílig, nóg atkomilig og nóg burðardygg? Um tey vóru, vóru tey helst langt síðani á marknaðinum. So spurningurin er, um granskingin nær at koma við veruligum alternativum í nóg góðari tíð. Tá oljan er uppi, er tað ov seint at fara og granska og menna, tí hvat skal fáa hjólini at mala, tá oljan ikki longur kann, og heimurin ikki hevur nátt at menna alternativini?
Alt orkukervið umleggjast
Eingin ivi er um, at neyðugt er sum skjótast at gera seg minni bundnan at dýrkandi oljuni - í tann mun tað yvirhøvur er gjørligt. Allar heimsins stjórnir mugu síggja veruleikan í eyguni, at øll orka má setast inn á at leggja orkukervið um, meðan tíð er. Alternativ mugu finnast til alla orkuveiting, til øll framleiðslutól og til øll flutningstól, sum nú brúka olju - og tað skal henda skjótt.
Tí hóast nýggj olja enn verður funnin - eisini í lutvíst stórum mongdum - so er tað kortini als ikki nóg mikið til at møta tí eksponentielt vaksandi tørvinum. (2a og 2b). Fyrr ella seinni boygnar strikumyndin niðuraftur. At hetta longu kann vera hent – tvs. at vit kanska eru farin framvið “peak oil” punktið - viðurkenna sjálvt partar av oljuídnaðinum alment, men fá tora at tosa so hart um tað, tí øll vita, hvørjar álvarsligar avleiðingar, tað kann hava við sær – og eingin ynskir at loypa ræðslu á marknaðin. (1b, 1c og 1h)
Men flestu stjórnir eru stuttskygdar og hava higartil ikki hildið seg til at taka stigið fult út at royna at gera seg leysar av olju, hóast tær spara nógvar pengar í síðsta enda - helst av ótta fyri, at so tungar útreiðslur ganga út yvir vælferðina her og nú. Spurningurin er, hvørji lond hava ráð til at gera so umfatandi broytingar í nóg góðari tíð, áðrenn ein álvarslig heimsumfatandi búskaparkreppa hevur útarmað londini so mikið, at tey als ikki hava ráð til at gera tað, sum krevst.
Sum er hava øll ilt við at sleppa oljuni, sum higartil hevur verið álitið, men tá oljan verður knøpp, fara oljuframleiðandi londini sjálvandi at vilja brúka ta oljuna, tey hava eftir í undirgrundini til sín sjálvs fyrst og fremst. Tað sindrið, sum tá verður eftir til tey oljuinnflytandi londini, verður ómetaliga kostnaðarmikið. Hetta er ein ræðandi framtíðarmynd, serliga fyri fjarskotin og sárbær útjaðaraøki við arktiskum - ella næstan arktiskum veðurlag sum Føroyar - ið eru enn meira bundin at olju enn flest onnur lond, og mugu innflyta alla oljuna.
Føroyar kunnu gerast avbyrgdar
Minkandi oljutilfeingi, álvarsom dálking og veðurlagsbroytingar, skuldarkreppa, búskaparligt skrædl - you name it. Alt rakar smá lond sum Føroyar hart, ið ikki hava mong bein at standa á. Afturgongdin er longu farin at merkjast. Kreppan fer fram beint nú, hóast føroyingar enn klára seg. Men hvussu leingi?
Føroyar leggja, sum er, fullkomiliga sítt álit á innflutta olju, sum drívur allan fiskiflotan. Sum kunnugt, er fiskur jú føroyinganna fremsta føði- og inntøkukelda og 95% av øllum útflutningi. Men, tá alivinnan er undantikin, hevur føroyska fiskivinnan ikki havt yvirskot í áravís - m.a. tí fiskiskipini eru so dýr at reka. Seinasta árið er størsta fiskavirkið farið á heysin og hartil eisini ein av teim stóru bankunum í Føroyum. Ímeðan fór arbeiðsloysið, eftir at kreppan tók dik á seg í 2008, frá bara 1,5 % upp til uml. 7-8 %. eftir rímiliga stuttari tíð. Minkandi keypsorka, manglandi skattainntøkur og fleiri fólk á almennari veitingarinntøku innanholar spakuliga landsbúskapin.
Allur flutningur av ferðafólki og farmi til og frá oyggjunum, bæði loftvegis og sjóvegis, má eisini líta 100 prosent á oljuna. Tað er longu serstakliga kostnaðarmikið at ferðast og at føra farm til og úr Føroyum. Hvat hendir, tá støðugt hækkandi oljuprísirnir gera hetta enn dýrari? Fólk fáa rætt og slætt ikki ráð til at ferðast ella til at flyta farm longur. Ferjusambandið til tvey av fýra londum kring Føroyar er longu kvett, tí tað loysti seg ikki fyri felagið at halda tað gangandi. Men hóast hetta, so hevur hetta felagið, sum røkir einastu millumlanda ferjusambondini, enn stórar fíggjarligar trupulleikar og hongur allatíðina í einum tunnum trá í vanda fyri at fara á húsagang. Skuldin er so mikið stór, at stórur vandi er fyri, at felagið skjótt ikki hevur ráð at gjalda fyri støðugt dýrkandi oljuna, sum skal reka skipið. Sostatt má felagið lána alt fleiri pengar og/ella hækka partapeningin alt meira. Men hvussu leingi kann hetta halda fram, um ikki inntøkurnar fylgja við?
Við einum oljuprísi, sum við smáum sveiggjum upp og niður tó í høvuðsheitum bara hevur lyndi til at sníkja seg uppeftir - og við lítlari vón um, at kostnaðurin nakrantíð fer munandi niðuraftur - er tað ikki torført at ímynda sær, at tann dagur kemur, har alt ferjusamband til umheimin verður ógjørligt - í øllum førum á privatum vinnugrundarlag. Um henda hættisliga gongdin heldur fram, so kann tað avbyrgja oyggjarnar í stóran mun.
Ikki ráð til at lata vera
Tað tykist at vera serstakliga torført fyri føroyingar at síggja henda veruleika í eyguni og byrja at umstilla seg frá at brúka olju sum grundarlag fyri nærum alt, til at gera íløgur í at útvinna aðrar burðardyggari orkukeldur enn olju, umframt gera seg minni bundnar at innflutningi. Eitt uppkast til eina føroyska ætlan um burðardygga menning fyri ár 2002 - 2020 varð gjørt í 2002, men so hendi stórt sæð einki meir (2e). Føroyar hava - eins og so mong onnur lond - valt ikki at gera allar tær neyðugu íløgurnar enn, sum skulu til fyri at fara (næstan) heilt burtur frá lívrunnum brennievnum. Bert í lítlan mun. Helst tí, at ábyrgdarhavarar ikki hava varnast, hvussu bráneyðug støðan veruliga er. Men hava Føroyar ráð til at bíða longur við at seta ferð á hesa menning?
Nógvir politikkarar hava als ikki sæð skriftina á vegginum, tykist tað, men tosa enn um at gjøgnumføra risa tunnilsverkætlanir (!), heldur enn at umleggja orkukervið, meðan tíð er - og tryggja meira sjálvbjargni á øllum økjum. Miðlarnir sova eisini fast og eru als ikki nóg nógv eftir teimum ráðandi fyri teirra óvirkni.
SEV hevur útbygt vatnorku í ávísan mun, men hevur lítið og einki gjørt fyri at útvinna aðrar alternativar orkukeldur. Og verkætlanir, har roynt hevur verið at menna aðrar orkukeldur, eru als ikki raðfestar politiskt. So langt er enn eftir á mál. Harumframt eru í roynd og veru eingi verulig alternativ tøk enn til flutningsfør, sum verða rikin av øðrum enn olju - ikki, tá hugsað verður um størri skip, so sum fiski- ella farmaskip.
Bumbað aftur í miðøldina
Tann dag, tá oljan kostar fleirfaldað so nógv, sum í dag, skuldin er vaksin upp um høvdið, lánimøguleikarnir eru uppi og/ella Danmark má spara blokkin burtur, so hava føroyingar ikki ráð til at keypa oljuna, sum brúk er fyri til at halda samfelagshjólunum í gongd. Um føroyingar ikki hava fyrireikað seg nóg væl í nóg góðari tíð til eina slíka støðu, so raplar alt tað, sum nútíðar føroyska samfelagið byggir á. Tað er júst hetta, sum føroyskir politikkarar verða noyddir til at sanna og gera nakað ítøkiligt við, ongantíð nóg skjótt. Gera politikkarar ikki tað rætta nú, verða føroyingar fyrr ella seinni bumbaðir aftur í miðøldina - ella til okkurt sum líkist.
Føroyingar liva eitt lutvíst múgvandi lív í dag, men hvussu leingi? Nógv fólk liva, sum um einki petti er galið, serliga í vesturheiminum. Men alt fleiri gerast tó sárt tilvitandi um sannroyndina, at vælferðin byggir á serstakliga ótrygga grund, og at tey sannlíkt kunnu missa vælferðina, um tey ikki steðga oyðslinum við náttúruríkidøminum og leggja sínar gomlu marglætisvanar um. Ung fólk, sum ikki hava upplivað annað enn vælferð, hava ilt við at trúgva, at tað ikki bara kann halda fram, men eldri føroyingar hava upplivað fleiri kreppur í sínari tíð, so tey vita, at framburðarríkar tíðir ikki halda á til ævigar tíðir.
Føroyingar eru tó hepnir í so máta, at nógv eldri fólk enn eru til, sum minnast og hava varðveitt vitanina um, hvussu føroyingar livdu, áðrenn teir gjørdust so bundnir at olju og innflutningi. Tey eldru kunnu enn læra yngru ættarliðini, hvussu tey bóru seg at við at yvirliva í gomlum døgum, tá øll máttu liva einans av tí tilfeingi, sum var á staðnum. Tí hava føroyingar - í øllum førum tey, sum duga at gagnnýta tilfeingið - kanska ein tjans kortini, um nú alt annað skuldi raplað.
Eftirverandi møguleikarnir
Hvat hendir, um Føroyar gerast meira ella minni avbyrgdar, tí eingin hevur ráð til at reka millumlanda ferðafólka- og farmaflutning longur? Ja, so mugu føroyingar fyrireika seg uppá í alstóran mun at minka um vælferðina og livistøðið. Allir møguleikar fyri at yvirliva eru tó ikki úttømdir. Verður vatn-, vind-, sjóvarfals- og alduorka útbygt, meðan fólkið enn so dánt hevur ráð, ber kanska til at framleiða nóg nógva orku til húsarhaldini og til eina ávísa mongd av smáídnað. Sum er, framleiðir SEV um 40 % av síni orku burturúr øðrum orkukeldum enn olju, so føroyingar eru á veg. Men bara ikki nóg skótt.
Hvat skulu fólk liva av, hvat skulu tey hita húsini upp við, og hvørja føði skulu tey eta, tá oljan er vorðin so dýr, at ráðini ikki longur eru til at innflyta oljuna og tær vørur í teim mongdum, sum vit innflyta nú? Tá er eingin annar møguleiki enn at brúka alt, sum atgongd er til á staðnum. Skuldi alt annað gingið galið, so hava føroyingar enn seyðin, ullina, fiskin, fuglin, hvalirnir, eplini, torvið, vatnið, vindin, sólina, aldurnar, sjóvarfallið osfr., umframt sína egnu arbeiðsmegi, sum er tað týdningarmesta. Føroyingar mugu rætt og slætt bretta upp um armar og fara til verka í stóran mun!
At ímynda sær: Um eingin olja er at fáa oljufýringarnar til at koyra, so mugu føroyingar flyta fleiri saman í best bjálvaðu húsini við brenniovnum, sum kunnu brenna torv - ella hús, sum eru sjálvhjálpin við sól- og vindorku ella jarðarhita. Allur flutningur má fara fram á hestavagnum og í bátum aftur. Tá eingin olja er til bátamotorarnar, mugu fólk út at fiska við smáum árabátum og seglskipum - ella fiska frá landi. Fuglur kann fleygast, um nóg mikið er til av ymsum fuglasløgum. Eplir og røtur kunnu veltast, og annað grønmeti kann dyrkast í vakstrarhúsum. Kanska nakað av alivinnu kann rekast tætt við land, um tað ber til at fáa nóg mikið av fóðuri til alifiskin (sum verður innflutt nú!). Alternativur matur, so sum tari, er eisini etandi og hartil heilsugóður, so taraskógir kunnu dyrkast. Skeljadjór er eisini atkomulig føði, ið kann alast. Men ber til eftir stuttari tíð at umskipa samfelagið til henda veruleika? Ber til at fáa hendur á hóskandi nøgd av amboðunum? Er nóg mikið til av tilfeingi til at breyðføða øllum?
Hvalatvøst verður tá kanska neyðugt at eta aftur, um nóg mikið av mati skal vera til at breyðføða alt fólkið, so fólk ikki doyggja í hungri. Sjálvt grindadrápið ber kanska til at gjøgnumføra við róðra- og seglbátum, soleiðis sum tað var gjørt fyrr í tíðini , um tað skal vera. Dálkaða tvøstið og spikið er sjálvandi ein stórur trupulleiki. Men standa fólk í eini støðu, har tey eru nóg svong, so eta tey eisini tað, sum er dálkað, um einki annað er at fáa. Um føroyingar einki annað alternativ finna til t.d. dálkað tvøst, verða teir allarhelst noyddir - um teir vilja tað ella ikki - at síggja burtur frá heilsuskaðiliga langtíðar árininum av dálkaða tvøstinum og spikinum og eta tað kortini, bara fyri at yvirliva her og nú.
Djór ikki ov fitt til at drepa
Eitt sovorðið lív er torført at ímynda sær, tí tað er so nógv øðrvísi enn tað lívið, føroyingar eru vanir við at liva nú. Men umbroytingin er ikki ósannlík, tíverri, og hon verður serliga skelkandi fyri yngru ættarliðini. Rakar kreppan so meint, sum mong spáa, so er einki annað at gera enn at góðtaka hesi rættiliga nógv herdu lívsvilkorini. (5f)
Í eini veruligari kreppustøðu hava føroyingar t.d. als ikki ráð til tann marglætishugburð, sum nú tykist at vera við at vinna fram - eisini í Føroyum - orsaka av trýsti frá sonevndum umhvørvisfelagsskapum: nevniliga at síggja djór sum ov fitt, ov sosial, ov kensluborin og ov klók til at drepa. Tað er beinleiðis ábyrgdarleyst at dyrka henda hugburð, soleiðis sum støðan sannlíkt kann fanta seg í framtíðini. Føroyingar verða noyddir - eins og í fyrndini - at síggja djórini í nærumhvørvinum sum eitt náttúrutilfeingi, sum má gagnnýtast sum best, so fólkið kann hóra undan. Føroyingar verða tí eisini noyddir til at varðveita og endurnýggja vitanina um, hvussu ein gagnnýtir og hagreiðir hetta tilfeingi á burðardyggan hátt, so grundarlagið ikki máast undan framtíðini hjá komandi ættarliðunum.
Spurningurin er, um fólk í Føroyum gera sær nóg greitt, hvørja vandastøðu tey kunnu koma í, um tey ikki eru betri fyrireikað til eina framtíð, har olja ikki er drívmegin í øllum meira. Hvussu førir eru føroyingar fyri at liva næstan sum fyrr í tíðini aftur? Hava teir vitanina til at kunna gagnnýta tilfeingið optimalt í eini slíkari støðu? Hvussu væl hava føroyingar fyrireikað seg, børnini og tey ungu til eina framtíð uttan allar teir nútíðar hentleikar, fólk hava í dag, uttan oljufýringar og skjótar bilar, uttan bólgnandi sjálvtøkuhandlar, og uttan italska pizza, amerikanskar burgarar og cola? Hendan spurningin má hvør einstakur seta sær. Harumframt má fólkið krevja av politikkarunum, at teir taka neyðugu stigini til at fyrireika alt samfelagið til at klára seg, tá oljan ikki longur verður so atkomilig meira fyri ein og hvønn, tí ein slík framtíð er kanska als ikki so fjar, sum fólk halda.
Henda greinarøð er ein roynd at vekja ans fyri hesum álvarsmáli. Vónandi rakna fleiri við - helst millum teirra, sum sita við ábyrgd og ávirkan - og viðgera hesar spurningar. Hvussu víkir og vendir, er tað alneyðugt at tosa saman um, hvussu føroyingar skulu bjálva seg til henda nýggja veruleika.
Til ber ímeðan at ogna sær meira vitan um heimskreppuna, og hvat onnur úti í heimi viðmæla fólki at gera, um - ella tá - skrædlið kemur, í teim mongu slóðunum til greinir, bøkur, frágreiðingar og dokumentarar um evnið í listanum niðanfyri.
Fyrra greinin í hesi røð:
http://elinbrimheimheinesen.blogspot.com/2011/09/fyrra-greinin-av-tveimum-um-hvussu.html
l. Jyllands Posten: USA igen tæt på at lukke og slukke
Demokraterne og Republikanerne toppes om et midlertidigt budget, og USA løber tør for penge i næste uge.
http://epn.dk/okonomi2/global/usa/article2556095.ece
Hard Times Getting Harder
p. JP.dk: Ny amerikansk aktienedtur
q. Der Spiegel: America's Debt Crisis
Why Europe Is Right and Obama Is Wrong
US President Barack Obama has recently suggested that Europe must take on more debt to stimulate the economy. Such reliance on cheap money, though, is what got us into the current crisis in the first place -- both in Europe and in the US. America's problem isn't too little money. It's a lack of competitive products.
http://www.spiegel.de/international/world/0,1518,789624,00.html
The era that defined Wall Street is finally, officially over. Michael Lewis, who chronicled its excess in Liar’s Poker, returns to his old haunt to figure out what went wrong.
http://www.portfolio.com/news-markets/national-news/portfolio/2008/11/11/The-End-of-Wall-Streets-Boom
i. Michael Lewis. Boomerang: Travels in the New Third World
o. NIA - National Inflation Association: http://inflation.us/
g. The Secret of Oz - Winner, Best Documentary of 2010 (v.1.09.11): http://www.youtube.com/watch?v=swkq2E8mswI


text:
Mykonos
Mykonos (Grikskt mál: Mύkovoς / Mykonos) er ein oyggj í Grikkalandi. Mykonos liggur í oyggjabólkinum Kykladurnar (Kukλάδeς / Kyklades) millum oyggjarnar Tinos, Syros, Paros og Naxos. Í 2001 búðu 9,320 á oynni. Um summarið fleirfaldast talið av íbúgvum tó, tá nógv fólk koma frá fastlandinum og frá øðrum londum at arbeiða har hjá ymiskum ferðavinnuveitarum. Oyggin hevur eina vídd á 85,5 km2 og er 341 metrar høg á hægsta punkti. Um vit samanbera við eina føroyska oyggj á nøkulunda somu stødd, so er Borðoy 95 km2 og hægsta fjallið á Borðoy er 772 metrar høgt. Mykonos er ein ferðavinnuoyggj.[1][2][3][4] Har koma umleið 750.000 ferðafólk hvørt summar. Har eru góðar stendur og í Mykonos býi eru nógvar barrir, matstovur, kaffistovur og handlar. Niðri í havnini eru kaffistovur. Nógv ferðamannaskip koma til Mykonos, tey leggja sum oftast ikki at sjálvari oynni, men liggja ankraði upp uttanfyri sjálva havnina. Grikkar sjálvir ferðast eisini til oynna, serliga fólk úr høvuðsstaðnum. Hildið verður, at náttarlívið og stendurnar á Mykonos eru millum tær kendastu í Evropa.[5][6][7][8]
Innihaldsyvirlit
Bygdir og hólmar[rætta | rætta wikitekst]
Yvirlit yvir bygdir á Mykonos, fyrst skriva við latínska alfabetinum og síðan á grikskum, fólkatalið stendur eftir bygdanavnið. Longst niðri eru hólmar, sum hoyra til Mykonos, harímillum er lítla oyggin Delos (Aήλoς), har 14 fólk búgva. Á Delos eru sera nógv fornminni at finna.
- Mykonos ella Chora 6.467 fólk
- Ano Mera - Άvw Mepά 1335 (liggur mitt inni í oynni, var høvuðsbýur fyrr)
- Agios Ioannis - ΆYιoς Iwάvvnς 265
- Agios Stefanos - ΆYιoς Etέφavoς 205
- Ftelia
- Kalafati - Kaλaφάtn 56
- Ornos - Opvός 237
- Platys Gialos - Πλatύς Γιaλός 204
- Psarrou - Ψappoύ 107
- Tourlos - Toύpλoς 115
- Kluvas - KλouBάς 180
- Plintri - Πλιvtpί 29
- Faros Armenistis - Φάpoς Apuevισtής 106
- Kalafati - n Kaλaφάtn 56
- Delos (Dilos) - n Aήλoς (hólmur / vnσίδa) 14
- Ktapodia - ta Ktaπόδιa (hólmur) 0
- Tragonisi - to TpaYovήσι (hólmur) 0
- Rinia - n Pήveιa (hólmur) 0
- Sfontili - to Eφovtήλι (hólmur) 0
- Krommydi - to Kpouuύδι (hólmur) 0
- Marmaronisi - to Mapuapovήσι (hólmur) 0
- Baos - o Mπάoς (á hólminum Agiou Georgiou / AYίou ΓewpYίou) 0
- Kavouras - o KάBoupaς (hólmur) 0
Pelekanurin Petros[rætta | rætta wikitekst]
Petros var ein pelikanur, sum búði á oynni Mykonos frá 1958 til hann doyði í ferðsluvannlukku í 1985, tá hann varð yvirkoyrdur av einum bili. Petros kom til oynna, tá ein fiskimaður frá Mykonos fann tann særda pelikanin, tók hann við til oynna og røktaði hann til hann kom fyri seg aftur. Pelikanurin bleiv verandi á oynni líka til hann doyði 27 ár seinni. Hann gjørdist maskotturin hjá Mykonos. Fólk vóru sera hørm um at Petros bleiv yvirkoyrdur, men eftir at hann doyði hevur oyggin fingið ein nýggjan pelikan, sum fekk navið Irini. Tað var Jackie Kennedy-Onassis, sum gav oynni henda pelikanin. Ein djóragarður í Týsklandi hevur eisini givið Mykonos ein pelikan, hesin er uppkallaður eftir tí gamla Petros og eitur eisini Petros. Fyri nøkrum árum síðani hendi tað aftur, at ein fiskimaður fann ein særdan pelikan við strondina á oynni. Hesin bleiv eisini væl passaður og kom fyri seg aftur. Hann fekk síðan navnið Nikolas.[9]
Keldur[rætta | rætta wikitekst]
- ↑ Tom Masters, Europe on a shoestring, 2008
- ↑ Duncan Garwood, Mediterranean Europe, 2009
- ↑ Lloyd E. Hudman, Richard H. Jackson, Geography of travel and tourism, 2003
- ↑ Harry Coccossis, Alexandra Mexa, The challenge of tourism carrying capacity assessment: theory and practice, 2004
- ↑ Tom Masters, Europe on a shoestring, 2008
- ↑ Duncan Garwood, Mediterranean Europe, 2009
- ↑ Lloyd E. Hudman, Richard H. Jackson, Geography of travel and tourism, 2003
- ↑ Harry Coccossis, Alexandra Mexa, The challenge of tourism carrying capacity assessment: theory and practice, 2004
- ↑ Greeka.com, Mykonos Petros the Pelican


text:
Kristianna Winther Poulsen: Altjóða Sálarheilsudagur 2018
10. oktober er altjóða dagur fyri sálarheilsu. ST stuðlar degnum, sum varð hildin fyri fyrstu ferð í
1992. Endamálið við degnum er at upplýsa um sálarheilsuligar avbjóðingar kring heimin og at
fremja meira opinleika um sálarheilsu og um sálarsjúku.
At fara út til Árna’ varð sagt um fólk, sum fingu viðgerð á ’Statshospitalinum’, sum Psykiatriski
depilin varð umrøddur, tá eg var barn og ung. Annars vórðu ikki nógv orð skift um sálarliga líðing
og týdningin av eini góðari sálarheilsu. Í Føroyum er myrkur helvtina av árinum, og vit eru nógv,
sum kenna, hvussu myrkrið ávirkar sálina. Fyri mong eru sálarligu avbjóðingarnar so stórar, at tey
ikki orka gerandisdagin uttan hjálp. Og sjálvi rópa menniskju við stórum sálarligum avbjóðingum
ikki harðast um lekjandi tilboð.
Í stóru fólkaheilsuætlanini, sum Almanna- og heilsumálaráðið gav út í 2006, verður sálarlig líðing
nevnd sum ein av føroysku fólkasjúkunum og orsøk til umleið 30 prosent av øllum seingjadøgum á
føroyskum sjúkrahúsum. Spurningurin er so, hvussu nógvar seingjadagar sálarlig líðing er orsøk til í
dag.
Sálarheilsuliga økið er framvegis í stóran mun knýtt at stigmatisering, skomm og tøgn. Vit skulu
alla tíðina, og ikki einans í sambandi við altjóða sálarheilsudagin 10. oktober hava í huga, hvussu
vit kunnu betra um sálarheilsuna, so at vit ikki enda við einum samfelag, har vit ikki longur trívast
sum menniskju.
Havi sett Sirið Stenberg, landsstýriskvinnu í heilsumálum, ein §52 spurning í sambandi við Altjóða
Sálarheilsudagin. Spurningarnir eru soljóðandi:
1. Hvørji tilboð hevur landið í dag til menniskju, sum hava tørv á viðgerð fyri ringa sálarheilsu
ella fyri sálarsjúku?
2. Hvussu nógv fólk eru í viðgerð fyri sálarsjúku í Føroyum samanborið við onnur
Norðurlond?
3. Hvussu stórur partur av seingjardøgunum á føroysku sjúkrahúsunum eru orsakað av
sálarligari líðing?
4. Hvør viðgerð er á Psykiatriska deplinum umframt medisinska viðgerð?
5. Hvør er tørvurin á viðgerð fyri sálarliga líðing hjá børnum og ungum? Er hesin tørvur í
vøkstri?
6. Hvørji tilboð eru til ung, sum verða innløgd á Psykiatriska depilin?
7. Hvussu er akutt-móttøka skipað á Psykiatriska deplinum?
8. Er talið á fólki, sum fáa viðgerð fyri sálarsjúku, í minking ella í vøkstri? Og ber til at
staðfesta nakrar orsøkir til verandi gongd?
9. Hvørjir møguleikar eru fyri heilsustarvsfólk at menna fakligu førleikarnar í sambandi við
arbeiðið við menniskjum við sálarligari líðing?
10. Er nakað tilboð til avvarðandi hjá menniskjum við sálarligum líðingum ella sálarsjúku?
Kristianna Winther Poulsen, tingkvinna fyri Javnaðarflokkin
Meiningar og hugleiðingar ið verða bornar fram í hesum lesarabrævið, umboða ikki meiningar, áskoðanir ella sjónarmið hjá leiðsluni í R7 Kringvarp.
Mest lisið í farnu viku
Álvarsom lúgvisjúka stórtrívst millum ávísar journalistar í Føroyum
Norðoyggjar missa nógv orsaka av fiskivinnunýskipanini
Kristin Michelsen: Hetta er brot á lógirnar hjá Javnaðarflokkinum
Kristin Michelsen stillar uppaftur
Ætlar Bjørn at forkoma Sjálvstýrisflokkinum?
Alt hevur sína tíð her á fold
Jenis ætlar sær í landsstýrið
R7 og KvF samsenda
Kanning av kynsligari misnýslu av børnum í Føroyum
Fuglafjarðarsendingin (7) - 18. okt. 2018
Hugnaløtan (38) - Gestur: Karina Højgaard
Óreglusemi á fundarborði í fiskimálaráðnum
Ljóðbrot: Tá dunnan endaði undir sofuni
Líggjas Johannesen: Hvar eru pengarnir brúktir?
Sverri Hansen sagt seg úr búskaparráðnum
Metis - Øll sendingin - 16. oktober 2018
At lata Almannaverkinum fleiri íbúðir loysir sjálvandi nakað
Myndarøð: Café"in á Mølini í Skálavík
Eg gangi út frá, at Poul Michelsen hevur eina góða frágreiðing til vanliga skattgjaldaran
Norðlysið gitar: Tummas Lervig fyri Hendrik Old
Saudi-Arabiski krúnprinsurin kann verða koyrdur frá
Sjálvstýri havt ársfund
Myndarøð úr Føroyingahavnini: Tíðarinnar tonn er farin avstað við tí mesta.
Terje hugleiðir um almennan og privatan kappróður.
Samband
Postboks 226
FO-600 Saltangará